open-index/open-wikipedia-markdown huggingface dataset:
ആൾട്ട് ന്യൂസ്

പ്രതീക് സിൻഹയും മുഹമ്മദ് സുബൈറും ചേർന്ന് സ്ഥാപിച്ച് നടത്തുന്ന ഫാക്റ്റ് ചെക്കിങ് സ്ഥാപനമാണ് **ആൾട്ട് ന്യൂസ്**. ലാഭേച്ഛയില്ലാതെ പ്രവർത്തിക്കുന്ന ഈ സ്ഥാപനം 2017-ലാണ് ആരംഭിക്കുന്നത്. വ്യാജവാർത്തകളെ വസ്തുതകൾ കൊണ്ട് പ്രതിരോധിക്കാൻ ശ്രമിക്കുന്ന ഈ സ്ഥാപനം 2020 ഏപ്രിൽ വരെ ഇന്റർനാഷണൽ ഫാക്റ്റ് ചെക്കിങ്ങ് നെറ്റ്‌വർക്കിന്റെ ഔദ്യോഗിക പങ്കാളിയായിരുന്നു. 

## ചരിത്രം
അഭിഭാഷകനും ജൻ സംഘർഷ് മഞ്ചിന്റെ സ്ഥാപക-പ്രസിഡന്റുമായ മുകുൾ സിൻഹയുടെ മകനും മുൻ സോഫ്റ്റ്‌വെയർ എഞ്ചിനീയറുമായ പ്രതീക് സിൻഹയാണ് അഹമ്മദാബാദിൽ  ആൾട്ട് ന്യൂസ് സ്ഥാപിച്ചത്.   ഇന്ത്യയിലെ തന്റെ മാതാപിതാക്കളോടൊപ്പം സാമുഹ്യപ്രവർത്തനം തുടങ്ങിയപ്പോഴാണ് പ്രതീക് സിൻഹ വ്യാജവാർത്തകളെ തുറന്നുകാട്ടാൻ താൽപ്പര്യപ്പെട്ടുതുടങ്ങിയത്. ഉന സംഭവത്തോടെ ഇതിന്റെ പ്രാധാന്യം മനസ്സിലാക്കി തന്റെ ജോലി ഉപേക്ഷിച്ച് ആൾട്ട് ന്യൂസ് സ്ഥാപിക്കുകയായിരുന്നു. 

സാമൂഹ്യമാധ്യമങ്ങളിൽ വരുന്ന വ്യാജവാർത്തകളെ തുറന്നുകാണിക്കാനായിരുന്നു സ്ഥാപനം ഉന്നമിട്ടത്.  

## അവലംബം
എം.പി. ഉണ്ണികൃഷ്ണൻ

**[[ഡോ.എം.പി.ഉണ്ണികൃഷ്ണൻ]]**

ജനനം: 1949 ഒക്ടോബർ 2 ന് ആലപ്പുഴ ജില്ലയിലെ  ചേർത്തലയിൽ.

**വിദ്യാഭ്യാസം.**

പ്രാഥമിക വിദ്യാഭ്യാസം മുവാറ്റുപുഴ ആലുവ കുടയത്തൂർ അമ്പലപ്പുഴ, എന്നിവിടങ്ങളിൽ
ആലപ്പുഴ എസ് ഡി കോളേജ്, യുണിവേർസിറ്റി കോളേജ് തിരുവനന്തപുരത്ത് MA പഠനം.
B Ed - ഗവ: ട്രെയിനിങ്ങ് കോളേജ്, തിരുവനന്തപുരം.
തിരുപ്പതി കേന്ദ്രീയ സംസ്കൃത വിദ്യാപീഠം(രാഷ്ട്രീയ സംസ്കൃത വിദ്യാപീഠം ) ത്തിൽ നിന്ന് ഡോ എൻ എസ് രാമാനുജതാതാചാര്യയുടെ മാർഗ്ഗദർശനത്തിൽ 'വിദ്യാവാരിധി (Ph.D)

## '''ഔദ്യോഗിക ജീവിതം'''

കാലടി ബ്രഹ്മാനന്ദോദയം എച്ച് എസ് 
കേന്ദ്രീയവിദ്യാലയം, പട്ടം, തിരുവനന്തപുരം,
എൻ എസ് എസ് കോളേജ്, ചങ്ങനാശേരി.
എൻ എസ് എസ് കോളേജ് പന്തളം,
ശങ്കരാചാര്യ സർവ്വകലാശാല എന്നിവിടങ്ങളിൽ സംസ്കൃത അധ്യാപകൻ.
20 ഗവേഷണ പ്രബന്ധങ്ങളും, 2 സ്വതന്ത്ര ഗ്രന്ഥങ്ങളും, കൂട്ടായ പരിശ്രമത്താൽ 4 ഗ്രന്ഥങ്ങളും തയ്യാറാക്കി.
ഗവേഷണ മാർഗ്ഗദർശകനായി  കേരള സർവ്വകലാശാലയിലും എം ജി യൂണിവേർസിറ്റിയിലും 11 ഗവേഷകരുടെ മാർഗ്ഗദർശിയായി
പ്രവർത്തിച്ചു.

## '''സാമൂഹ്യപ്രവർത്തന വഴികൾ'''

വിശ്വസംസ്കൃതപ്രതിഷ്ഠാനം സംഘടന മന്ത്രി, പൊതുകാര്യദർശി, സംസ്ഥാന അദ്ധ്യക്ഷൻ,

ആലപ്പുഴ മങ്കൊമ്പിൽ കേരളത്തിലെ ആദ്യ ശിക്ഷകപ്രശിക്ഷണം വി.കൃഷ്ണശർമ്മയുമായി ചേർന്ന് സംഘടിപ്പിച്ചു. 1986 മുതൽ സംഭാഷണ ശിബിരശിക്ഷകർക്കുള്ള പ്രശിക്ഷണശിബിരത്തിൽ ശിക്ഷണം നടത്തുന്നു.

അമൃതഭാരതി വിദ്യാപീഠം ഉപാദ്ധ്യക്ഷൻ, പരീക്ഷാസഞ്ചാലകൻ, പാഠ്യപദ്ധതി പുനർനിർമ്മാണ സമിതി അംഗം

രാഷ്ട്രീയ സ്വയംസേവക സംഘം പ്രചാരകൻ ആയിരുന്നു

മാവേലിക്കര താലൂക്കിൽ വിസ്താരകൻ, ആലപ്പുഴ ജില്ലാ സംഘചാലകൻ, ( 15 മാസക്കാലം അടിയന്തിരാവസ്ഥയിൽ സെക്കന്തരാബാദിൽ ജയിൽവാസം)

തപസ്യാ കലാ സാഹിത്യവേദി  സംഘടനാസെക്രട്ടറി, തിരുവനന്തപുരം അദ്ധ്യക്ഷൻ തുടങ്ങി നിരവധി സാമൂഹിക സാംസ്കാരിക സംഘടനാ പ്രവർത്തകനായിരുന്നു.

## '''പുരസ്കാരങ്ങൾ/ബഹുമതികൾ'''

2021 ൽ വിശ്വസംസ്കൃതപ്രതിഷ്ഠാനം പണ്ഡിതരത്നം പുരസ്കാരം നൽകി ആദരിച്ചു

## അവലംബം

വർഗ്ഗം:രാഷ്ട്രീയ സ്വയംസേവക സംഘം പ്രചാരകർ
വർഗ്ഗം:ഒക്ടോബർ 2-ന് ജനിച്ചവർ
വർഗ്ഗം:1949-ൽ ജനിച്ചവർ
വർഗ്ഗം:ആലപ്പുഴ ജില്ലയിൽ ജനിച്ചവർ
ഹരീഷ് ശിവരാമകൃഷ്ണൻ

ഒരു ഇന്ത്യൻ പിന്നണി ഗായകനും ബാംഗ്ലൂർ ആസ്ഥാനമായുള്ള ജനപ്രിയ കർണാടക സംഗീത പുരോഗമന റോക്ക് ബാൻഡായ അഗത്തിലെ പ്രധാന ഗായകനുമാണ് **ഹരീഷ് ശിവരാമകൃഷ്ണൻ**.

## സ്വകാര്യ ജീവിതം
കേരളത്തിലെ പാലക്കാട് ഷൊർണൂരിലാണ് ഹരീഷ് ജനിച്ചതും വളർന്നതും. അദ്ദേഹത്തിന് 38 വയസ്സുണ്ട്. ബിറ്റ്സ് പിലാനിയിൽ നിന്നുള്ള കെമിക്കൽ എഞ്ചിനീയറിംഗ് ബിരുദധാരിയാണ് അദ്ദേഹം.

## കരിയർ
ഹരീഷ് ശിവരാമകൃഷ്ണൻ അഗം ബാൻഡിൻ്റെ സ്ഥാപക അംഗങ്ങളിലൊരാളും അതിലെ പ്രധാന ഗായകനും ആണ്. മലയാളം, തെലുങ്ക്, തമിഴ് ഭാഷകളിൽ പ്രവർത്തിക്കുന്ന ഒരു പിന്നണി ഗായകൻ കൂടിയാണ് അദ്ദേഹം. തന്റെ സംഗീത ജീവിതത്തിനുപുറമെ, അഡോബിലും ഗൂഗിളിലും ഒരു ദശാബ്ദത്തിലേറെ ജോലി ചെയ്ത ശേഷം ക്രെഡിൽ (CRED) ചീഫ് ഡിസൈൻ ഓഫീസറായും അദ്ദേഹം പ്രവർത്തിക്കുന്നു.

## ഡിസ്ക്കോഗ്രാഫി

### സിനിമകൾ

### ആൽബങ്ങൾ

### മറ്റ് കൃതികൾ

## പുരസ്കാരങ്ങൾ
**സൗത്ത് ഇന്ത്യൻ ഇന്റർനാഷണൽ മൂവി അവാർഡുകൾ :**

* 2021– മികച്ച പിന്നണി ഗായകൻ (പുരുഷൻ) (തമിഴ്) – *[[സൂരറൈ പോട്ര്‌]]* – *വെയ്യോൻ സില്ലി*

## അവലംബം

## പുറം കണ്ണികൾ

* 
വർഗ്ഗം:ജീവിച്ചിരിക്കുന്നവർ
വർഗ്ഗം:മലയാളികളായ കർണ്ണാടകസംഗീതജ്ഞർ
വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:തമിഴ് ചലച്ചിത്രപിന്നണിഗായകർ
വർഗ്ഗം:പാലക്കാട് ജില്ലയിൽ ജനിച്ചവർ
യംഗ് ഗാർഡനേഴ്‌സ്

ടാർട്ടു ആർട്ട് മ്യൂസിയത്തിൽ സംരക്ഷിച്ചിരിക്കുന്ന മല്ലെ ലെയ്‌സ് വരച്ച ഒരു ഓയിൽ പെയിന്റിംഗാണ് **യംഗ് ഗാർഡനേഴ്‌സ്**.

പെയിന്റിംഗ് പൂക്കളുടെ പശ്ചാത്തലത്തിൽ ഒരുപോലെയുള്ള ഇരട്ട ഛായാചിത്രം കാണിക്കുന്നു. തലക്കെട്ട് സൂചിപ്പിക്കുന്നത് പോലെ രണ്ട് യുവ തോട്ടക്കാർ സ്വന്തം കൃഷിയുടെ പൂക്കളത്തിൽ കിടക്കുന്നതായി വ്യാഖ്യാനിക്കാം. പോപ്പ് ഘടകങ്ങളുള്ള അതിന്റെ ജ്യാമിതീയ രൂപങ്ങൾ, അതേ വർഷം വരച്ച അവരുടെ ഭർത്താവിന്റെ ഇരട്ട ഛായാചിത്രം ഉൾക്കൊള്ളുന്ന സമാനമായ ഒരു സൃഷ്ടിയുടെ ഒരു പെൻഡന്റായിരിക്കാം.
## അവലംബം

*Young Gardeners in Europeana website

വർഗ്ഗം:ചിത്രങ്ങൾ
മെഡിക്കൽ ജേണൽ

ഒരു **മെഡിക്കൽ ജേണൽ** എന്നത് ഫിസിഷ്യൻമാർക്കും മറ്റ് ആരോഗ്യ വിദഗ്ധർക്കും മെഡിക്കൽ വിവരങ്ങൾ കൈമാറുന്ന പിയർ റിവ്യൂഡ് സയന്റിഫിക് ജേണലാണ്. പല മെഡിക്കൽ സ്പെഷ്യാലിറ്റികളുമായി ബന്ധപ്പെട്ട പഠനങ്ങൾ ഉൾക്കൊള്ളുന്ന ജേണലുകളെ ചിലപ്പോൾ ജനറൽ മെഡിക്കൽ ജേണലുകൾ എന്ന് വിളിക്കുന്നു.

## ചരിത്രം
ആദ്യത്തെ മെഡിക്കൽ ജേണലുകൾ ജനറൽ മെഡിക്കൽ ജേണലുകളായിരുന്നു. അവ 18-ാം നൂറ്റാണ്ടിന്റെ അവസാനത്തിൽ സ്ഥാപിതമായി. സ്പെഷ്യാലിറ്റി - വിഭാഗങ്ങൾക്ക് വേണ്ടിയുള്ള മെഡിക്കൽ ജേണലുകൾ ആദ്യമായി അവതരിപ്പിച്ചത് ഇരുപതാം നൂറ്റാണ്ടിന്റെ തുടക്കത്തിലാണ്. യുണൈറ്റഡ് കിംഗ്ഡത്തിൽ പ്രസിദ്ധീകരിച്ച ആദ്യത്തെ മെഡിക്കൽ ജേണൽ *മെഡിക്കൽ എസ്സേ ആൻഡ് ഒബ്സർവേഷൻസ്* ആയിരുന്നു. ഇത് 1731-ൽ സ്ഥാപിതമായതും എഡിൻബർഗിൽ പ്രസിദ്ധീകരിച്ചതുമാണ്.   യുണൈറ്റഡ് സ്റ്റേറ്റ്സിൽ ആദ്യമായി പ്രസിദ്ധീകരിച്ച മെഡിക്കൽ ജേണൽ 1797-ൽ സ്ഥാപിതമായ *ദി മെഡിക്കൽ റിപ്പോസിറ്ററിയാണ്*.

## വിമർശനങ്ങൾ
*ദ ബിഎംജെ* എന്ന ബ്രിട്ടീഷ് മെഡിക്കൽ ജേണലിന്റെ മുൻ എഡിറ്ററായ റിച്ചാർഡ് സ്മിത്ത് ആധുനിക മെഡിക്കൽ ജേർണൽ പ്രസിദ്ധീകരണത്തിന്റെ പല വശങ്ങളെയും വിമർശിച്ചിട്ടുണ്ട്. അവലംബങ്ങളുമായി ബന്ധപ്പെട്ടും കർത്തൃത്വവുമായി ബന്ധപ്പെട്ടും നിരവധി പ്രശ്‌നങ്ങൾ ഈ മേഖലയിൽ വ്യാപകമാണ് എന്ന് വിമർശകർ വാദിക്കുന്നു. ഉദാഹരണത്തിന് പല രചയിതാക്കളും അവരുടെ പേരുകൾ ഉള്ള ലേഖനങ്ങളിലേക്ക് യഥാർത്ഥത്തിൽ യാതൊന്നും സംഭാവന നൽകിയിട്ടില്ല എന്നും, ലേഖനങ്ങളിലേക്ക് സംഭാവന നൽകിയിട്ടുള്ളവരെ ചിലപ്പോൾ കർത്തൃത്വത്തിൽ നിന്ന് ഒഴിവാക്കുന്നുണ്ട് എന്നും, കൂടാതെ സ്കോറുകൾ വർദ്ധിപ്പിക്കുന്നതിന് തന്ത്രപരമായി അനാവശ്യമായ അവലംബങ്ങൾ ചേർക്കുന്നത് വ്യാപകമാണ് എന്നും ഈ മേഖലയിൽ നിന്നുള്ള വിമർശകർ അഭിപ്രായപ്പെടുന്നു.

## ഇതും കാണുക

* മെഡിക്കൽ ജേണലുകളുടെ പട്ടിക
* അക്കാദമിക് ജേണൽ

## അവലംബം

വർഗ്ഗം:മെഡിക്കൽ ജേണലുകൾ
ജി. ഗംഗാധരൻ നായർ

**ഡോ.ജി.ഗംഗാധരൻ നായർ**'  (ജനനം: ഒക്ടോബർ 2, 1946) സംസ്കൃത പണ്ഡിതനും  സംസ്കൃത പ്രചാരണരംഗത്തെ മുൻനിരക്കാരനുമാണ്. സംസ്കൃത വ്യാകരണത്തിൽ പിഎച്ച്ഡിയും റഷ്യൻ, സംസ്കൃതം ഭാഷകളിൽ മാസ്റ്റർ ഓഫ് ആർട്സ് ബിരുദവും നേടിയിട്ടുണ്ട്. സംസ്കൃത കോളേജുകളിലും സർവ്വകലാശാലകളിലും പഠിപ്പിച്ചിട്ടുണ്ട.    

## ആദ്യകാല ജീവിതവും വിദ്യാഭ്യാസവും

സ്വാതന്ത്ര്യ സമര സേനാനിയും സംസ്കൃതത്തിലും നാടൻ വൈദ്യശാസ്ത്രത്തിലും പണ്ഡിതനുമായിരുന്ന വി.കെ.ഗോപാലപിള്ളയുടെ മകനായി 1946 ഒക്ടോബർ 2-ന് കേരളത്തിലെ വാഴൂരിലാണ് ജി.ഗംഗാധരൻ നായർ ജനിച്ചത്. ചട്ടമ്പിസ്വാമികളുടെ മഹാശിഷ്യനായ സ്വാമി വിദ്യാനന്ദ തീർഥപാദയിൽ നിന്ന് സംസ്കൃത വ്യാകരണത്തിന്റെ പരമ്പരാഗത വിദ്യാഭ്യാസം നേടി. തിരുവനന്തപുരത്തെ ഗവൺമെന്റ് സംസ്കൃത കോളേജിലും കേരള സർവ്വകലാശാലയിലും അദ്ദേഹത്തിന് ഓറിയന്റൽ, പാശ്ചാത്യ തരത്തിലുള്ള സംസ്കൃത വിദ്യാഭ്യാസം ഉണ്ടായിരുന്നു, പ്രത്യേകിച്ച് സംസ്കൃത വ്യാകരണത്തിലും ഭാഷാശാസ്ത്രത്തിലും. അതേസമയം, കേരള സർവകലാശാലയിലെ റഷ്യൻ ഡിപ്പാർട്ട്മെന്റിൽ നിന്ന് റഷ്യൻ ഭാഷയിലും സാഹിത്യത്തിലും മാസ്റ്റർ ഓഫ് ആർട്‌സ് ബിരുദം നേടി. എം. എച്ച്. ശാസ്ത്രിയുടെ കീഴിൽ അദ്ദേഹം പഠിച്ചു . വി. വെങ്കിടസുബ്രഹ്മണ്യ അയ്യർ, ആർ. കരുണാകരൻ എന്നിവരുടെ മാർഗനിർദേശപ്രകാരം ഉണാദി സൂത്രങ്ങളെക്കുറിച്ചുള്ള തന്റെ പ്രബന്ധത്തിന് അദ്ദേഹം പിഎച്ച്ഡി ബിരുദം നേടി.

## ഔദ്യോഗിക ജീവിതം

കാലടി ശ്രീ ശങ്കരാചാര്യ സംസ്‌കൃത സർവ്വകലാശാലയിൽ പ്രൊഫസറും സംസ്‌കൃത വ്യാകരണ വിഭാഗം മേധാവിയും ആസൂത്രണ വികസന ഡയറക്ടറുമായിരുന്നു. കൊച്ചിൻ യൂണിവേഴ്സിറ്റി ഓഫ് സയൻസ് ആൻഡ് ടെക്നോളജിയുടെ സെനറ്റ് അംഗവും തിരുപ്പതിയിലെ രാഷ്ട്രീയ സംസ്കൃത സർവകലാശാലയുടെ സെനറ്റ് അംഗവുമായിരുന്നു. മധ്യപ്രദേശിലെ രേവയിലെ എ.പി. സിംഗ് യൂണിവേഴ്‌സിറ്റിയിലെ ഓറിയന്റൽ സ്റ്റഡീസ് ഫാക്കൽറ്റിയിൽ വിദഗ്ധ അംഗമായിരുന്നു. കൊൽക്കത്തയിലെ രബീന്ദ്ര ഭാരതി സർവകലാശാലയിലെ സംസ്‌കൃത വകുപ്പിന്റെ ഡിആർഎസ് പ്രോഗ്രാമിന്റെ ഉപദേശക സമിതിയിലെ യുജിസി നോമിനിയായിരുന്നു അദ്ദേഹം.  കാലടിയിലെ ശ്രീ ശങ്കരാചാര്യ സംസ്‌കൃത സർവകലാശാലയുടെ സംസ്‌കൃത വ്യാകരണ ഫാക്കൽറ്റി ഡീൻ ആയിരുന്നു.. കൊച്ചിൻ സുകൃതീന്ദ്ര ഓറിയന്റൽ റിസർച്ച് ഇൻസ്റ്റിറ്റ്യൂട്ടിന്റെ അക്കാദമിക് കൗൺസിൽ ചെയർമാനും അതേ ഇൻസ്റ്റിറ്റ്യൂട്ടിന്റെ ജേണലിന്റെ എഡിറ്റോറിയൽ ബോർഡ് അംഗവുമാണ്. ഹെർമെന്യൂട്ടിക്കിന്റെ ഇന്ത്യൻ സിദ്ധാന്തങ്ങളെക്കുറിച്ച് അദ്ദേഹം വിപുലമായ ഗവേഷണം നടത്തിയിട്ടുണ്ട്. കൂടാതെ പുരാതന വ്യാഖ്യാനത്തെക്കുറിച്ചുള്ള പഠനങ്ങളിൽ അദ്ദേഹം വിലപ്പെട്ട സംഭാവന നൽകിയിട്ടുണ്ട്. നാരായണഭട്ടയിലെ നോൺ-പാണിനിയൻ സ്വാധീനത്തെക്കുറിച്ചുള്ള അദ്ദേഹത്തിന്റെ പ്രബന്ധം സംസ്‌കൃതത്തിലെ പാണിനിയൻ വ്യാകരണത്തിലേക്കുള്ള ബദൽ പാർഗ്മാറ്റിക് സമീപനങ്ങളെക്കുറിച്ചുള്ള വിപുലമായ പഠനമായി കണക്കാക്കപ്പെടുന്നു. 25 ഉദ്യോഗാർത്ഥികൾക്ക് പിഎച്ച്.ഡി. സംസ്കൃത പഠനത്തിന്റെ വിവിധ ശാഖകളിൽ ബിരുദം  . നിരവധി കോളേജുകളിലും സർവകലാശാലകളിലും പഠിപ്പിക്കുകയും ഇന്ത്യയിലെ നിരവധി സർവകലാശാലകളിലെ അക്കാദമിക്, അഡ്മിനിസ്ട്രേറ്റീവ് കമ്മിറ്റികളിൽ സേവനമനുഷ്ഠിക്കുകയും ചെയ്തു. ഇപ്പോൾ ഇന്റർനാഷണൽ സംസ്‌കൃതം കൺസൾട്ടന്റായും കൊച്ചിയിലെ സുകൃതീന്ദ്ര ഓറിയന്റൽ റിസർച്ച് ഇൻസ്റ്റിറ്റ്യൂട്ടിലെ പ്രൊഫസർ . യു എസ്, ഇംഗ്ലണ്ട്, മറ്റ് രാജ്യങ്ങൾ എന്നിവിടങ്ങളിലെ വിദ്യാർത്ഥികൾക്കും പ്രൊഫഷണലുകൾക്കും സംസ്‌കൃത വ്യാകരണം (ഉയർന്ന ഗ്രന്ഥങ്ങൾ), ഉപനിഷത്തുകൾ, സൗന്ദര്യശാസ്ത്രം, വേദങ്ങൾ, അർത്ഥശാസ്ത്രം, ഭാഷാശാസ്ത്രം എന്നിവ പഠിപ്പിക്കുന്നു.

## പുരസ്കാരങ്ങൾ/ബഹുമതികൾ
 
2014ൽ വിശ്വസംസ്കൃതപ്രതിഷ്ഠാനം പണ്ഡിതരത്നം പുരസ്കാരം  നൽകി ആദരിച്ചു

2018 ൽ സംസ്കൃതപണ്ഡിതർക്കുള്ള രാഷട്രപതി പുരസ്കാരം

## അവലംബം

വർഗ്ഗം:1946-ൽ ജനിച്ചവർ
കലേൽമൂലിയൻ

കന്യാകുമാരിജില്ലയിലെ മരുത്വാമല, അരാംബൊലി, വള്ളിയൂർ മലനിരകൾ എന്നിവിടങ്ങളിലെ തദ്ദേശവാസിയായ ഒരു സസ്യമാണ് **കലേൽമൂലിയൻ**, .

## അവലംബം

## പുറത്തേക്കുള്ള കണ്ണികൾ

വർഗ്ഗം:അപ്പോസൈനേസീ
ദി സാക്രിഫൈസ് ഓഫ് ഇഫിജീനിയ

പോൾ ഡെൽവോ 1968-ൽ വരച്ച ഒരു ചിത്രമാണ് **ദി സാക്രിഫൈസ് ഓഫ് ഇഫിജീനിയ** (ഫ്രഞ്ച്: ലെ സാക്രിഫൈസ് ഡി'ഇഫിജിനി). ഗ്രീക്ക് പുരാണത്തിലെ ഇഫിജീനിയയുടെ ബലിയാണ്  പ്രമേയം.  കടൽത്തീരത്ത്  മരപ്പലകകൾ പാകിയ പാതയിൽ (ബോർഡ്വാക്) അഞ്ച് ആളുകൾ ചിത്രീകരിക്കപ്പെട്ടിരിക്കുന്നു. മുൻവശത്ത് മൂന്ന് സ്ത്രീകളുണ്ട്, അവരിൽ രണ്ട് പേർ ഒരു വേള  ഒരേ വ്യക്തിയായിരിക്കാം, അതായത്  സ്വന്തം പ്രതിഛായ നോക്കിനിൽക്കുന്ന ഒരുവളാകാം.  പുറകിലായി  നരബലിയുടടേതെന്നു തോന്നിക്കുന്ന ഒരു ദൃശ്യം കാണപ്പെടുന്നു.  വിവസ്ത്രയായ സ്ത്രീയുടെ ശരീരവും അതു നോക്കി നിൽക്കുന്ന പുരുഷനും. 

ക്ലാസിക്കൽ മിത്തോളജിയെക്കുറിച്ച് പതിവായി പരാമർശങ്ങൾ നടത്തിയ  കാലഘട്ടത്തിലാണ് ഡെൽവോ ക്യാൻവാസിൽ  ദി സാക്രിഫൈസ് ഓഫ് ഇഫിജീനിയ നിർമ്മിച്ചത്. അർഥശങ്കക്കിടം നൽകുന്ന ചിഹ്നങ്ങൾ ഉപയോഗിക്കുന്ന ഈ ചിത്രത്തിന്  ലൈംഗിക സൂചനകൾ ഉള്ളതായും   വ്യാഖ്യാനിക്കപ്പെട്ടു. 1968-ലെ 34-ാമത് വെനീസ് ബിനാലെയിൽ ഈ ചിത്രം പ്രദർശിപ്പിച്ചു.
## വിഷയവും രചനയും
ഇതിൽ ഗ്രീക്ക് പുരാണത്തിലെ  ഒരു ഉപകഥയാണ്  ഇഫിജീനിയയുടെ ബലി.   ട്രോജൻ യുദ്ധത്തിന് തയ്യാറെടുത്തു നിൽക്കുന്ന ഗ്രീക്ക് കപ്പൽ പടക്ക്  യാത്ര തുടങ്ങാനാവുന്നില്ല, കാരണം കാറ്റു വീശുന്നത് അത്യന്തം പ്രതികൂലമായിട്ടാണ്.   ആർട്ടെമിസ് ദേവിയെ പ്രീതിപ്പെടുത്താനും  യാത്രക്ക് അനുകൂലമായി  കാറ്റ്   ലഭിക്കാനും സ്വന്തം  മകൾ ഇഫിജീനിയയെ ബലി നൽകേണ്ടതുണ്ടെന്ന്  പടത്തലവൻ ആഗമെമ്നണ്  ആദേശം ലഭിക്കുന്നു. പുരാണത്തിലെ  ഈ കഥക്ക്  വ്യത്യസ്ത പതിപ്പുകളുണ്ട്. : ചില പതിപ്പുകളിൽ അഗമെംനോൻ തന്റെ മകളെ ബലി നൽകുന്നു. മറ്റ് പതിപ്പുകളിൽ ആർട്ടെമിസ്  തക്ക സമയത്ത് ഇഫിജെനിയയെ രക്ഷിച്ച്  പകരം   ഒരു മാനിനെ പ്രതിഷ്ടിക്കുന്നു.

പോൾ ഡെൽവോയുടെ   ചിത്രത്തിൽ  നാല് സ്ത്രീകളെയും ഒരു പുരുഷനെയും  കാണാം. മുൻവശത്തെ മൂന്ന് സ്ത്രീകൾ  ഒരു  മേൽക്കൂരക്കു കീഴെയാണ് നിൽക്കുന്നത്.  ചിത്രത്തിൽ ഏറ്റവും വലുത് വലിയ കണ്ണുകളുള്ള വെളുത്ത വസ്ത്രം ധരിച്ച   ഒരു സുന്ദരിയായ സ്ത്രീയാണ്.  കൈകൾ  മടിയിൽ കൂപ്പി നിഷ്ക്രിയയായി അവൾ ഇരിക്കുന്നു.  ഇടതുവശത്ത്, ഒരു വലിയ കണ്ണാടിക്കപ്പുറത്ത്   ഒരു ചെറിയ ചുവന്ന പരവതാനിയിൽ  ഒരു സുന്ദരി നിൽക്കുന്നു . അവൾ  ധരിച്ചിരിക്കുന്നത് ഇളം നീല നിറത്തിലുള്ള ഷെമീസാണ്.  കൈകൾ ശരീരത്തോട് ചേർത്തു പിടിച്ച് കൈത്തലങ്ങൾ അല്പമൊന്ന് ഉയർത്തി നിൽക്കുന്ന ആ സ്ത്രീ  , മധ്യഭാഗത്തുള്ള സ്ത്രീയെ നിരീക്ഷിക്കുന്നതായി തോന്നുന്നു.  ചിത്രത്തിൽ വലതുവശത്ത് നീല സായാഹ്ന വസ്ത്രം ധരിച്ച് ഇരുണ്ട മുടിയുള്ള  ഒരു സ്ത്രീയുണ്ട്. അവൾ ഇഫിജീനിയയുടെ അമ്മ ക്ലൈറ്റെംനെസ്ട്ര ആയിരിക്കാം. പശ്ചാത്തലത്തിൽ ഡിന്നർ സ്യൂട്ട് ധരിച്ച ഒരു പുരുഷൻ,  കിടക്കുന്ന ഒരു സ്ത്രീയെ നോക്കിക്കാണുന്നു. പർപ്പിൾ തുണിയിൽ പൊതിഞ്ഞ് കാണപ്പെട്ട അവരുടെ മാറിടം ഭാഗികമായി നഗ്നമാണ്. ബോർഡ്വാക്കിന് പിന്നിൽ   നദിയും എതിർ കരയിൽ ഒരു ചരക്ക് തീവണ്ടിയും രാത്രിയിലെ  നഗരദൃശ്യവും കാണാം.

1968 മാർച്ചിൽ ഡെൽവോക്‌സ് ഈ പെയിന്റിംഗ് നിർമ്മിച്ചു. അതിൽ "P. Delvaux 3-68" എന്ന് ഒപ്പിട്ടു. ക്യാൻവാസിൽ ചായം പൂശിയ ഇതിന് 188 cm × 142.2 cm (74.0 in × 56.0 in) വലിപ്പം ഉണ്ട്.

## അവലംബം

വർഗ്ഗം:ചിത്രങ്ങൾ
ജോതി (പരമ്പര)

സൺ ടി.വി.യിൽ സംപ്രേക്ഷണം ചെയ്‌ത 2021-ലെ ഇന്ത്യൻ സൂപ്പർനാച്ചുറൽ ഫാന്റസി ത്രില്ലർ വിഭാഗത്തിലുള്ള തമിഴ് ഭാഷാ ടെലിവിഷൻ പരമ്പരയാണ് **ജോതി**. അവ്‌നി ടെലിമീഡിയയുടെ സ്റ്റുഡിയോയിൽ സുന്ദർ സിയാണ് ഇത് നിർമ്മിച്ചത്. "ജോതി" എന്ന ടൈറ്റിൽ റോളിനെ അവതരിപ്പിച്ച മേഘശ്രീ, ചന്ദന ഷെട്ടി, വിഷ്ണു ഉണ്ണികൃഷ്ണൻ എന്നിവർ പ്രധാന വേഷങ്ങളിൽ അഭിനയിച്ചു. ഈ പരമ്പര തമിഴ്-കന്നഡ ദ്വിഭാഷാ സൂപ്പർനാച്ചുറൽ ഫാന്റസി ത്രില്ലർ നാടക പരമ്പരയായ *[[നന്ദിനി (പരമ്പര)|നന്ദിനി]]യുടെ* രണ്ടാം ഭാഗമായിരുന്നു. പരമ്പര 13 എപ്പിസോഡുകളോടെ 2021 ഓഗസ്റ്റ് 1-ന് അവസാനിച്ചു.

## കഥാസംഗ്രഹം
ശിവഗാമി എന്ന സ്ത്രീ, ആദിശേശൻ എന്ന നിഗൂഢ മനുഷ്യനുമായി പ്രണയത്തിലാകുന്ന തരത്തിലാണ് സീരിയലിന്റെ കഥ നീങ്ങുന്നത്. ശിവഗാമിയും ആദിശേഷനും വിവാഹിതരാകുന്നു, അവർക്ക് രണ്ട് പെൺകുട്ടികളുണ്ട്- ജോതിയും ശ്രേയയും. ജോതിക്ക് മനുഷ്യഗുണവും പാമ്പിന്റെ ശക്തിയും ഷെര്യയ്ക്ക് പാമ്പിന്റെ ഗുണവും പാരമ്പര്യമായി ലഭിച്ചു. അവളുടെ രൂപം മാറുന്ന സർപ്പശക്തികളെക്കുറിച്ച് അറിയാതെ, നാഗലോഗ രാജകുമാരന്റെ ഏക അവകാശി അവളുടെ സ്വന്തം കൊട്ടാരത്തിലെ ഒരു വേലക്കാരിയാണ്, അതേസമയം ദുഷ്ട സർപ്പശക്തികളിൽ നിന്നും അവളുടെ മോശമായി പെരുമാറുന്ന കുടുംബത്തിൽ നിന്നും നിരവധി ബുദ്ധിമുട്ടുകൾ സഹിക്കുന്നു. അവൾ എങ്ങനെയാണ് അവളുടെ യഥാർത്ഥ ഐഡന്റിറ്റി കണ്ടെത്തുന്നത്, അവളുടെ ജീവിതത്തിലെ പ്രണയത്തെ വിവാഹം കഴിക്കുകയും 'നാഗമാണിക്കം' ഒരു നിഗൂഢ കഥയായി അനാവരണം ചെയ്യുകയും ചെയ്യുന്നു.

## അഭിനേതാക്കൾ
* മേഘശ്രീ - ജോതി അനിരുദ്ധ് 
* ചന്ദന ഷെട്ടി - ശ്രേയ
* വിഷ്ണു ഉണ്ണികൃഷ്ണൻ - അനിരുദ്ധ്
* സീമ - പത്മാവതി
* രമേഷ് പണ്ഡിറ്റ് - രാജശേഖർ
* മേഴ്സി ലയൽ - വാസുകി രാജശേഖർ
*അനുരാധ
* നീല മേനോൻ - ലീലാവതി
*അദ്വാനി - നവീന
*സങ്കവി - മാനസ
*കെ. ശിവശങ്കർ - ഹക്കിം ഭായ്
*ജീവ - ചന്ദ്രു
*അനു മോഹൻ - രംഗൻ
*ഈശൻ സുജാത - സരസ്വതി
*കെപിവൈ പളനി - കൊറിയ
*പൊള്ളാച്ചി ബാബു
*സിങ്കമുത്തു
*ഗീത നാരായണൻ - ഇന്ദ്രസേന
*മാസ്റ്റർ അശ്വിൻ
*വിജെ സെട്ടായി സെന്തിൽ - കുമാർ
*കൊട്ടാച്ചി

### അതിഥി വേഷങ്ങൾ
*നാസർ - നരസിംഹൻ (ഫോട്ടോ രൂപത്തിൽ മാത്രം)
*ഖുശ്ബു സുന്ദർ - ശിവഗാമി ആദിശേഷൻ
*ഐശ്വര്യ - സാംഭവി (ഫോട്ടോ രൂപത്തിൽ മാത്രം)
*ശ്രീനിവാസൻ - മന്ത്രി നാഗരാജൻ

## മറ്റ് ഭാഷകളിലെ പതിപ്പുകൾ
ഈ പരമ്പര വിവിധ ഭാഷകളിൽ മൊഴിമാറ്റം ചെയ്യപ്പെട്ടു.

## അവലംബം

വർഗ്ഗം:തമിഴ് ടെലിവിഷൻ പരിപാടികൾ
വർഗ്ഗം:തമിഴ് ടെലിവിഷൻ പരമ്പരകൾ
റെഗുലർ എക്സ്പ്രഷനുകൾ

ഒരു ടെക്സ്റ്റിനകത്ത് തിരയാൻ ഉപയോഗിക്കുന്ന അക്ഷരം, സംഖ്യ , ചിഹ്നം എണ്ണിയവയുടെ ക്രമീകരണത്തെയാണ് റെഗുലർ എക്സ്പ്രെഷൻസ് അല്ലെങ്കിൽ റാഷണൽ എക്സ്പ്രെഷൻസ് എന്ന് പറയുന്നത് . ഇത് സ്ട്രിംഗ്-സെർച്ചിങ് അൽഗോരിതങ്ങളിൽ ഒരു പദത്തെ കണ്ടെത്താനോ അല്ലെങ്കിൽ ഒരു പദത്തെ മാറ്റി മറ്റൊരു പദം  ചേർക്കാനോ ആണ് സാധാരണയായി ഉപയോഗിക്കുന്നത്.

1950 കളിൽ അമേരിക്കൻ ഗണിത ശാസ്ത്രജ്ഞനായിരുന്ന സ്റ്റീഫൻ കോലെ ക്ളീൻ ഒരു റെഗുലർ ലാംഗ്വേജ്  രൂപീകരിച്ചതിനു പിന്നാലെയാണ് റെഗുലർ എക്സ്പ്രെഷൻസ് എന്ന ചിന്ത ഉടലെടുക്കുന്നത്. വൈകാതെ തന്നെ യൂനിക്സ് ടെക്സ്റ്റ് പ്രോസസ്സിംഗ് യൂട്ടിലിറ്റികളുടെ കൂടെ ഇവയും ദൈനം ദിന ഉപയോഗത്തിലേക്ക് കടന്ന് വന്നു. ഇന്ന്  പല പ്രോഗ്രാമിങ് ലാംഗ്വേജുകളിലും റിഗ്രെസ് അവയുടെ  കൂടെതന്നയോ അല്ലെങ്കിൽ ആവശ്യാനുസരണം പെട്ടെന്ന് തന്നെ ഉപയോഗിക്കാനാവുന്ന തരത്തിൽ ലൈബ്രറികളായോ ഉൾപെടുത്തുന്നുണ്ട്.

## ചരിത്രം

1951-ൽ ഗണിതശാസ്ത്രജ്ഞനായ സ്റ്റീഫൻ കോൾ ക്ലീൻ റെഗുലർ ഇവന്റുകൾ എന്ന തന്റെ ഗണിതശാസ്ത്ര നൊട്ടേഷൻ ഉപയോഗിച്ച് റെഗുലർ ഭാഷകളെക്കുറിച്ച് വിവരിച്ചപ്പോഴാണ് റെഗുലർ എക്സ്പ്രക്ഷൻസ് ഉത്ഭവിച്ചത്. സൈദ്ധാന്തിക കമ്പ്യൂട്ടർ സയൻസിൽ, ഓട്ടോമാറ്റ സിദ്ധാന്തത്തിന്റെ (automata theory-കമ്പ്യൂട്ടേഷന്റെ മാതൃകകൾ) ഉപവിഭാഗങ്ങൾ ഔപചാരിക ഭാഷകളുടെ വിവരണത്തിലുടെയും വർഗ്ഗീകരണത്തിലുടെയും ഇവ ഉടലെടുത്തു. പാറ്റേൺ മാച്ചിങ്ങിന്റെ മറ്റ് ആദ്യകാല നിർവ്വഹണങ്ങൾ സ്നോബോൾ(SNOBOL) ഭാഷയിൽ നിന്ന് ഉടലെടുത്തതാണ്, അത് റെഗുലർ എക്സ്പ്രക്ഷൻ ഉപയോഗിക്കുന്നില്ല, പകരം സ്വന്തം പാറ്റേൺ മാച്ചിങ് ഉപയോഗിക്കുന്നു.
## പ്രധാനആശയങ്ങൾ
ഒരുകൂട്ടം പദങ്ങളെ പ്രസ്താവിക്കാൻ ആയി ഉള്ള ഒരു മാർഗം അവ ഓരോന്നിനെയും എടുത്തു പറയുക എന്നുള്ളതാണ്. പലപ്പോഴും ഇവയെ അവയെ ചിഹ്നങ്ങളും അക്ഷരങ്ങളും ഉപയോഗിച്ച് കൊണ്ട് ചുരുക്കി  സൂചിപ്പിക്കാനും കഴിയും. ഉദാഹരണത്തിന്, `"Handel, Händel, Haendel"`  ഈ മൂന്ന് പദങ്ങളെയും `H(ä|ae?)ndel` ഈ ഒരു പാറ്റേൺ കൊണ്ട് സൂചിപ്പിക്കുന്നു. ഒരുകൂട്ടം പദങ്ങളെ  ഉൾപ്പെടുത്തിക്കൊണ്ട് കൊണ്ട് വിവിധതരത്തിൽ ഇങ്ങനെ റഗുലർ എക്സ്പ്രഷൻസ് എഴുതാവുന്നതാണ്.  `(Hän|Han|Haen)del` ഈ ഒരു പാറ്റേണും മുന്നേ സൂചിപ്പിച്ച 3 പദങ്ങളെയും ഉൾക്കൊള്ളുന്നതാണ്.

റെഗുലർ എക്സ്പ്രഷനിൽ ഉപയോഗിക്കുന്ന പ്രധാനപ്പെട്ട ചിഹ്നങ്ങളെയും അക്ഷരങ്ങളെയും താഴെ കൊടുക്കുന്നു. പൈത്തൺ പ്രോഗ്രാമിങ് ലാംഗ്വേജ്  ഉൾപ്പെടുന്ന `re` മൊഡ്യൂൾ വഴി  റെഗുലർ എക്സ്പ്രഷൻസ് ഉപയോഗിക്കാനാവും. `import re` എന്ന കമാൻഡ് ഉപയോഗിക്കാം.

## പ്രോഗ്രാമിങ് ഘടന

### മെറ്റാക്യാരക്ടർ
പാറ്റേൺ പ്രോസസ്സിംഗ് സമയത്ത് ഒരു പ്രത്യേക അർത്ഥമുള്ള ചിഹ്നങ്ങളെയാണ് ആണ് മെറ്റാക്യാരാക്ടർ എന്ന് വിളിക്കുന്നത്. റെഗുലർ എക്സ്പ്രഷനിൽ സാധാരണഗതിയിൽ ഉപയോഗിക്കുന്ന ചില മെറ്റാക്യാരക്ടേഴ്സ് ചുവടെ കൊടുക്കുന്നു.

### സ്പെഷ്യൽ സീക്വൻസുകൾ
റെഗുലർ എക്സ്പ്രഷനിൽ  ഉപയോഗിക്കുന്ന മറ്റൊരു കൂട്ടം പ്രതീകങ്ങളെയാണ് ആണ് സ്പെഷ്യൽ സീക്വൻസുകൾ എന്ന് പറയുന്നത്. സാധാരണയായി ആയി ഒരു ഒരു  ബാക് സ്ലാഷ് (`\`) ശേഷം സംഖ്യ അല്ലെങ്കിൽ അക്ഷരം എന്ന രൂപത്തിലാണ് ഇത് കാണപ്പെടുന്നത്.

## അവലംബം
ലെയ് ഝാങ്

**ഝാങ് യിക്സിങ്** (; born ) അദ്ദേഹത്തിന്റെ സ്റ്റെയ്ജ് നാമമായ **ലെയ് ഝാങ്** അല്ലെങ്കിൽ **ലെയ്** എന്ന പേരിൽ അറിയപ്പെടുന്ന ഒരു ചൈനീസ് ഗായകനും, റാപ്പറും, നടനുമാണ്. അദ്ദേഹം എക്സോ ബാൻഡിന്റെ അംഗമാണ്. 

വർഗ്ഗം:ചൈനീസ് ഗായകർ
വർഗ്ഗം:ചൈനീസ് റാപ്പർമാർ
വർഗ്ഗം:എക്സോ അംഗങ്ങൾ
ബാലാജി ബാജിറാവു

ഇന്ത്യയിലെ മറാഠ സാമ്രാജ്യത്തിലെ എട്ടാമത്തെ പേഷ്വയായിരുന്നു നാനാ സാഹേബ് എന്നറിയപ്പെടുന്ന ബാലാജിറാവു ഭട്ട് (8 ഡിസംബർ 1720 - 23 ജൂൺ 1761).  1740-ൽ അദ്ദേഹത്തിന്റെ പിതാവ് പേഷ്വാ ബാജിറാവു ഒന്നാമന്റെ മരണശേഷം അദ്ദേഹം പേഷ്വയായി നിയമിതനായി.
അദ്ദേഹത്തിന്റെ ഭരണകാലത്ത് ഛത്രപതി (മറാഠ ചക്രവർത്തി) വെറുമൊരു പദവി മാത്രമായിരുന്നു. അതേ സമയം, മറാഠാ സാമ്രാജ്യം ഒരു കോൺഫെഡറസിയായി രൂപാന്തരപ്പെടാൻ തുടങ്ങി. നാഗ്പൂർ രാജ്യത്തിലെ ഹോൾക്കർ, സിന്ധ്യ, ഭോസ്ലേ തുടങ്ങിയ കുടുംബങ്ങൾ കൂടുതൽ ശക്തരായ അധികാരകേന്ദ്രങ്ങളായി. ബാലാജി ബാജിറാവുവിന്റെ കാലത്ത് മറാഠ സാമ്രാജ്യം വിസ്തൃതിയിൽ അതിന്റെ പാരമ്യത്തിലെത്തി. ഈ വിപുലീകരണത്തിന്റെ വലിയൊരു ഭാഗം മറാഠ സാമ്രാജ്യത്തിലെ അധികാരം കൈയ്യാളിയ മറ്റു പല  പ്രമുഖരും ആണ് നയിച്ചത്.
ബാലാജി ബാജിറാവു ഒരു സമർത്ഥനായ തന്ത്രജ്ഞനും കൗശലമുള്ള നയതന്ത്രജ്ഞനും പ്രഗത്ഭനായ രാഷ്ട്രതന്ത്രജ്ഞനുമായിരുന്നു. അദ്ദേഹം തന്റെ ബന്ധുവായ സദാശിവറാവു ഭാവുവുമായി ചേർന്ന് തന്റെ സാമ്രാജ്യത്തിൽ പുതിയ നിയമനിർമ്മാണ, സാമ്പത്തിക സംവിധാനങ്ങൾ അവതരിപ്പിച്ചു. അദ്ദേഹത്തിന്റെ നേതൃത്വത്തിൽ, മറാഠാ സാമ്രാജ്യത്തിന്റെ അതിർത്തികൾ ഇന്നത്തെ പാക്കിസ്ഥാനിലെ പെഷവാർ, തെക്ക് ശ്രീരംഗപട്ടണം, ഇന്നത്തെ പശ്ചിമ ബംഗാളിലെ മേദിനിപൂർ എന്നിവിടങ്ങളിലേക്ക് വ്യാപിച്ചു. അദ്ദേഹം തലസ്ഥാന നഗരിയായ പൂനെയിലും മറാഠാ സാമ്രാജ്യത്തിന്റെ മറ്റ് ഭാഗങ്ങളിലും സഞ്ചാരികൾക്കായി കനാലുകളും പാലങ്ങളും ക്ഷേത്രങ്ങളും ലോഡ്ജുകളും നിർമ്മിച്ചു. പേഷ്വാ എന്ന നിലയിലുള്ള തന്റെ ഇരുപത് വർഷത്തെ ഭരണത്തിൽ, നാനാസാഹെബ് തന്റെ ഭരണത്തിൻ കീഴിൽ വടക്ക് മുഗളന്മാർ, തെക്ക് നിസാം, കിഴക്ക് ബംഗാൾ സുൽത്താനത്ത് എന്നീ മൂന്ന് പ്രധാന ശക്തികളെ കീഴടക്കി. അതോടൊപ്പം അദ്ദേഹം പഞ്ചാബിന്റെ മേലുള്ള അഫ്ഗാൻ നിയന്ത്രണത്തെ ദുർബലപ്പെടുത്തി. രജപുത്രരെയും രോഹില്ലകളെയും കീഴടക്കി, ഔധ് രാജ്യത്തെ നിർവീര്യമാക്കി. അദ്ദേഹം കർഷകരുടെ അവസ്ഥ വളരെയധികം മെച്ചപ്പെടുത്തുകയും കാർഷിക മേഖലയിൽ ശ്രദ്ധേയമായ മാറ്റങ്ങൾ വരുത്തുകയും ചെയ്തു. അദ്ദേഹത്തിന്റെ ഭരണകാലത്ത് നിരവധി വിജയകരമായ സാമ്പത്തിക മാറ്റങ്ങൾ രാജ്യത്ത് സംഭവിച്ചു. അദ്ദേഹത്തിന്റെ ബന്ധുവായ സദാശിവറാവു ഭാവു മറാഠാ സൈന്യത്തിന്റെ നവീകരണത്തിന് തുടക്കമിട്ടു.

## അവലംബം

വർഗ്ഗം:മറാത്താ ഭരണാധികാരികൾ
വർഗ്ഗം:ഡിസംബർ 8-ന് ജനിച്ചവർ
വർഗ്ഗം:1720-ൽ ജനിച്ചവർ
വർഗ്ഗം:ജൂൺ 23-ന് മരിച്ചവർ
വർഗ്ഗം:1761-ൽ മരിച്ചവർ
മുഹമ്മദ് സുബൈർ (പത്രപ്രവർത്തകൻ)

വ്യാജവാർത്തകൾക്കെതിരെ വസ്തുതകൾ വെളിപ്പെടുത്തി എതിരിടുന്ന ആൾട്ട് ന്യൂസ് സഹസ്ഥാപകനായ പത്രപ്രവർത്തകനാണ് **മുഹമ്മദ് സുബൈർ** (ജനനം 29 ഡിസംബർ 1988). അദ്ദേഹത്തിന്റെ ട്വീറ്റുകളുടെ പേരിൽ 2022 ജൂൺ 27-ന് അറസ്റ്റ് ചെയ്യപ്പെട്ടതോടെ വാർത്തകളിൽ നിറഞ്ഞുനിന്ന സുബൈർ, പത്രസ്വാതന്ത്ര്യത്തിന്റെ സമകാലീനാവസ്ഥ ആഗോളതലത്തിൽ തന്നെ ചർച്ചയാകുന്നതിന് വഴിവെച്ചു.

വിദ്വേഷജനകമായ വ്യാജവാർത്തകളെ പ്രതിരോധിക്കുന്നതിൽ ആൾട്ട് ന്യൂസും മുഹമ്മദ് സുബൈറും വഹിക്കുന്ന പങ്കാണ് അദ്ദേഹത്തിന്റെ അറസ്റ്റിലേക്ക് നയിച്ചതെന്ന് പത്രപ്രവർത്തകരും, മനുഷ്യാവകാശ പ്രവർത്തകരും, പ്രതിപക്ഷപാർട്ടികളും ആരോപിച്ചു

## ജീവിതരേഖ
ടെലികോം കമ്പനിയായ നോക്കിയയിൽ പത്ത് വർഷത്തിലേറെയായി (2018 വരെ) സോഫ്‌റ്റ്‌വെയർ എഞ്ചിനീയറായി ജോലി ചെയ്ത സുബൈർ പ്രതീക് സിൻഹയുമായി ചേർന്ന് 2017-ൽ ആൾട്ട് ന്യൂസ് വെബ്‌സൈറ്റ് സ്ഥാപിച്ചു. 

സൈറ്റ് പ്രവർത്തിപ്പിക്കുന്നതിൽ പ്രതീക് സിൻഹയെ ആദ്യ വർഷം സഹായിച്ചുവന്ന സുബൈർ 2018 സെപ്റ്റംബറിൽ നോക്കിയയിൽ നിന്ന് രാജിവെച്ച് ആൾട്ട് ന്യൂസിൽ സജീവമാവുകയായിരുന്നു. 2019 ഡിസംബർ 16-ന് പ്രാവ്ദ മീഡിയ ഫൗണ്ടേഷനിലെ ഡയറക്ടർ ബോർഡിൽ അദ്ദേഹം നിയമിതനായി.

സുബൈറിന്റെ ട്വീറ്റുകൾ ഇന്ത്യൻ നിയമങ്ങളെ ലംഘിക്കുന്നെന്നാരോപിച്ച് ഭരണകൂടം തങ്ങളെ സമീപിച്ചെന്ന് ട്വിറ്റർ 2021 മാർച്ചിൽ വെളിപ്പെടുത്തിയിരുന്നു. 

കേസുകൾ എടുത്തുകൊണ്ട് തന്റെ സഹപ്രവർത്തകനെ വേട്ടയാടാൻ ശ്രമം നടക്കുന്നതായി 2020-ൽ പ്രതീക് സിൻഹ ആരോപിച്ചിരുന്നു.

ആൾട്ട് ന്യൂസ് സ്ഥാപകരായ മുഹമ്മദ് സുബൈറിനെയും പ്രതീക് സിൻഹയെയും 2022-ലെ സമാധാനത്തിനുള്ള നോബൽ സമ്മാനത്തിന് ഓസ്ലോയിലെ പീസ് റിസർച്ച് ഇൻസ്റ്റിറ്റ്യൂട്ട് നാമനിർദ്ദേശം ചെയ്തു.

പ്രവാചകൻ മുഹമ്മദിനെതിരായ ബി.ജെ.പി നേതാക്കളുടെ പരാമർശങ്ങൾ സുബൈർ ട്വീറ്റ് ചെയ്തതോടെ അത് ആഗോളശ്രദ്ധ നേടി. എന്നാൽ പ്രസ്തുത വീഡിയോ എഡിറ്റ് ചെയ്യപ്പെട്ടതാണെന്ന് നുപൂർ ശർമ്മ ആരോപിച്ചു. ഇത് നിഷേധിച്ച് രംഗത്തെത്തിയ പ്രതീക് സിൻഹ വീഡിയോ എഡിറ്റ് ചെയ്യപ്പെട്ടതല്ലെന്ന് കാണിക്കുന്ന വിശദമായ വീഡിയോ പുറത്ത് വിട്ടു. ആദ്യം ചർച്ച എയർ ചെയ്ത ടൈംസ് നൗ തങ്ങളുടെ യൂട്യൂബ് ചാനലിൽ നിന്ന് പരിപാടി നീക്കം ചെയ്തു.

എഡിറ്റ് ചെയ്ത വീഡിയോ കാണുന്നത് മൂലം തനിക്ക് ബലാത്സംഗ ഭീഷണിയും വധഭീഷണിയും നേരിടുന്നതായി നുപൂർ ശർമ്മ വാദിച്ചു.

എന്നാൽ വീഡിയോ ക്ലിപ്പ് കാണുന്നത് വഴി ഉണ്ടാകുന്ന പ്രതികരണങ്ങൾക്ക് ആൾട്ട് ന്യൂസ് ഉത്തരവാദിയല്ലെന്ന് അവർ വ്യക്തമാക്കി  .

വിവാദ പരാമർശങ്ങൾ അന്താരാഷ്ട്ര ശ്രദ്ധയാകർഷിക്കാൻ സുബൈർ സഹായിച്ചതായി *[[ഡോയ്ചവെല്ലെ|ഡച്ച് വെല്ലെ]]* റിപ്പോർട്ട് ചെയ്തു. കുറച്ച് ദിവസങ്ങൾക്ക് ശേഷം മറ്റ് കേസുകളിൽ അറസ്റ്റ് ചെയ്യപ്പെട്ടു.

## അവലംബം

വർഗ്ഗം:1988-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഇന്ത്യയിലെ പത്രപ്രവർത്തകർ
വർഗ്ഗം:Pages with unreviewed translations
ദി ടെമ്പിൾ

പോൾ ഡെൽവോ 1949-ൽ വരച്ച ഒരു പെയിന്റിംഗാണ് **ദി ടെമ്പിൾ** (ഫ്രഞ്ച്: Le Temple). ഇതിൽ പ്രാചീനമായ ഒരു ക്ഷേത്ര കെട്ടിടത്തെ നിലാവിൽ ചിത്രീകരിച്ചിരിക്കുന്നു. ഒരു പ്രതിമയുടെ തലയും മുൻവശത്ത് നിരവധി ആധുനിക വസ്തുക്കളും ഉണ്ട്. ഡെൽവോ തന്റെ കാമുകിയും ഭാവി ഭാര്യയുമായ ടാമിനൊപ്പം ഒമ്പത് മാസം താമസിച്ചിരുന്ന പാരീസിന് പുറത്തുള്ള ചോയ്‌സലിലാണ് പെയിന്റിംഗ് നിർമ്മിച്ചത്. ക്ലാസിക്കൽ ഘടകങ്ങളുടെയും ആധുനിക വസ്തുക്കളുടെയും സംയോജനം ജോർജിയോ ഡി ചിരിക്കോയുടെ ചിത്രങ്ങളിൽ നിന്ന് പ്രചോദനം ഉൾക്കൊണ്ടതാണ്.2012 ൽ അവസാനമായി വിറ്റ ദി ടെമ്പിൾ ഒരു സ്വകാര്യ ശേഖരത്തിലാണ്.
## പശ്ചാത്തലം
ബെൽജിയൻ ചിത്രകാരനായ പോൾ ഡെൽവോ 1949-ൽ പാരീസിന് പുറത്തുള്ള ചോയ്‌സലിലുള്ള തന്റെ കലാവ്യാപാരിയായ ക്ലോഡ് സ്പാക്കിന്റെ വീട്ടിൽ ഒമ്പത് മാസത്തെ താമസത്തിനിടെ ദി ടെമ്പിൾ നിർമ്മിച്ചു. കാമുകനും ഭാവിഭാര്യയുമായ ടാമിനൊപ്പം അവളുടെ സമ്പാദ്യത്തിലും ചെറിയ സാമ്പത്തിക സ്രോതസ്സുകളുമായും ഡെൽവോക്‌സിന്റെ വ്യക്തിജീവിതത്തിലും കരിയറിലെയും ഈ കാലഘട്ടം പ്രധാനപ്പെട്ടതായിരുന്നു. ദി ടെംപിളിന് പുറമേ, ഈ കാലഘട്ടത്തിലെ ഡെൽവോക്‌സിന്റെ ഏറ്റവും പ്രധാനപ്പെട്ട പെയിന്റിംഗുകളിൽ വുമൺ അറ്റ് ദ ടെമ്പിൾ, ദി അനൻസിയേഷൻ, എക്‌സ് ഹോമോ എന്നിവ ഉൾപ്പെടുന്നു.
## അവലംബം
### Citations

### Sources
* 
* 
* 
* 

വർഗ്ഗം:ചിത്രങ്ങൾ
ദി സിൽവർ ഏജ്

ജാക്കോപ്പോ സുച്ചി 1576-1581ൽ വരച്ച ഒരു ഓയിൽ പെയിന്റിങ് ആണ് **ദ സിൽവർ ഏജ്**. റോമിലെ കർദ്ദിനാളായിരുന്ന ഫെർഡിനാൻഡോ ഐ ഡി മെഡിസിയുടെ ഇഷ്ടകലാകാരനായിരുന്ന ജാക്കോപ്പോ സുച്ചി വരച്ച ഈ ചിത്രം ഇപ്പോൾ ഫ്ലോറൻസിലെ ഉഫിസി ഗാലറിയിലാണ് ഉള്ളത്. .

ഫെർഡിനാൻഡോയുടെ 'Guardaroba medicea' യിലും തുടർന്ന് 1635-ൽ Uffizi-യിലും രേഖപ്പെടുത്തിയിരിക്കുന്നതിനാൽ അതും ദി ഗോൾഡൻ ഏജും 
ഒരുപക്ഷേ ഫെർഡിനാൻഡോ വരച്ചതാകാം. അവസാനകാലഘട്ടത്തിൽ അവർ ഒരുമിച്ചായിരുന്നുവെങ്കിലും ചിത്രം ഫെഡറിക്കോ സുക്കാരിയൂടേതാണെന്ന് തെറ്റായി രേഖപ്പെടുത്തപ്പെട്ടുവെങ്കിലും ശരിയായ ഉടമസ്ഥാവകാശം പിന്നീട് പുനഃസ്ഥാപിക്കപ്പെട്ടു.   അവയുടെ അളവുകളും നിലയും അർത്ഥമാക്കുന്നത് അവ യഥാർത്ഥത്തിൽ ക്യാൻവാസ് പെയിന്റിംഗുകളല്ല, മറിച്ച്  പാനൽ   പെയിന്റിങ്ങ് ആണെന്നാണ്. മുമ്പ് ദി ഏജ് ഓഫ് അയേൺ എന്ന് പേരിട്ടിരുന്ന മറ്റൊരു ഉഫിസി ചിത്രവുമായി ഇത്  ബന്ധപ്പെട്ടിരുന്നു. എന്നാൽ ഇപ്പോൾ അത് ദി റൂൾ ഓഫ് ജൂപ്പിറ്റർ അല്ലെങ്കിൽ ഹെർക്കുലീസ് മുസാജിറ്റസ് ഓൺ ഒളിമ്പസ്  എന്നറിയപ്പെടുന്നു. ഇപ്പോൾ ഇത്  കാസ വസാരി, അരെസ്സോയിലുള്ള  ഡെത്ത് ഓൺ അഡോണിസ് എന്ന ചിത്രത്തിന്റെ ജോഡിയായി കരുതപ്പെടുന്നു. 
## അവലംബം


വർഗ്ഗം:ചിത്രങ്ങൾ
കടുവ (ചലച്ചിത്രം)

***കടുവ*** ( Anglicized: Tiger ) ഷാജി കൈലാസ് സംവിധാനം ചെയ്ത് ജിനു വി. എബ്രഹാം എഴുതിയ 2022 ലെ ഇന്ത്യൻ മലയാളം ആക്ഷൻ ചിത്രമാണ് . പൃഥ്വിരാജ് സുകുമാരൻ, വിവേക് ഒബ്‌റോയ്, സംയുക്ത മേനോൻ, അർജുൻ അശോകൻ എന്നിവർ പ്രധാന വേഷങ്ങളിൽ അഭിനയിക്കുന്നു. പൃഥ്വിരാജ് പ്രൊഡക്ഷൻസിന്റെ ബാനറിൽ സുപ്രിയ മേനോനും മാജിക് ഫ്രെയിംസിന്റെ ലിസ്റ്റിൻ സ്റ്റീഫനും ചേർന്നാണ് ചിത്രം നിർമ്മിച്ചത്. ജേക്സ് ബിജോയ് ആണ് ചിത്രത്തിന്റെ ഒറിജിനൽ ഗാനങ്ങളും പശ്ചാത്തല സംഗീതവും ഒരുക്കിയത് .

2021 ഏപ്രിലിൽ ആരംഭിച്ച ചിത്രീകരണം കേരളത്തിൽ കൊവിഡ്-19 കേസുകളുടെ വർദ്ധനവ് കാരണം നിർത്തിവച്ചു, ഒക്ടോബറിൽ അത് പുനരാരംഭിക്കുകയും 2022 മാർച്ചിൽ പൂർത്തിയാക്കുകയും ചെയ്തു. പാലാ, ഈരാറ്റുപേട്ട, വണ്ടിപ്പെരിയാർ, മുണ്ടക്കയം, എറണാകുളം എന്നിവിടങ്ങളിലാണ് പ്രധാനമായും ചിത്രീകരണം നടന്നത്. 2022 ജൂലൈ 7 ന് റിലീസ് ചെയ്ത ചിത്രം നിരൂപകരിൽ നിന്നും പ്രേക്ഷകരിൽ നിന്നും സമ്മിശ്ര അവലോകനങ്ങൾ നേടി.

## പ്ലോട്ട്
1990 കളുടെ അവസാനത്തിൽ, പാലായിലെ ഒരു പ്ലാന്ററായ കടുവാക്കുന്നേൽ കുര്യച്ചനെതിരെ കോട്ടയത്തെ ജില്ലാ ജയിലിൽ വച്ച് ഐജി ജോസഫ് ചാണ്ടിയുടെ ഉത്തരവനുസരിച്ച്, മൂന്ന് ഗുണ്ടകളെ ഉപയോഗിച്ചു വധശ്രമം നടത്തുന്നു, എന്നാൽ കുര്യച്ചൻ അവരെ പരാജയപ്പെടുത്തുന്നു.

## അഭിനേതാക്കൾ
* പൃഥ്വിരാജ് സുകുമാരൻ...കടുവാക്കുന്നേൽ കുര്യച്ചൻ
* വിവേക് ഒബ്‌റോയ്…ഐ.ജി. ജോസഫ് ചാണ്ടി ഐ.പി.എസ്
* സംയുക്ത മേനോൻ...എൽസ
* അർജുൻ അശോകൻ... വിക്ടർ
* ജനാർദ്ദനൻ... മുഖ്യമന്ത്രി അനന്തനാഥൻ

## അവലംബം

വർഗ്ഗം:2022-ൽ പുറത്തിറങ്ങിയ മലയാളചലച്ചിത്രങ്ങൾ
ദംഷ്ട്രം

[ലഘുചിത്രം| ഒരു വളർത്തു [പൂച്ച|പൂച്ചയുടെ ദംഷ്ട്രം]]
മനുഷ്യരിലെ കോമ്പല്ലിന് സമാനമായി മറ്റ് ജീവികളിൽ കാണുന്ന നീളമുള്ളതും കൂർത്തതുമായ പല്ലാണ് **ദംഷ്ട്രം**. സസ്തനികളിൽ, മാംസം കടിക്കുന്നതിനും കീറുന്നതിനും ഉപയോഗിക്കുന്ന ഒരു പരിഷ്കരിച്ച മാക്സില്ലറി പല്ലാണ് ഇത്. പാമ്പുകളിൽ, ഇത് ഒരു വിഷ ഗ്രന്ഥിയുമായി ബന്ധപ്പെട്ട ഒരു പ്രത്യേക പല്ലാണ് (പാമ്പ് വിഷം കാണുക). ചിലന്തികൾക്ക് ബാഹ്യ ദംഷ്ട്രങ്ങൾ ഉണ്ട്, അവ ചെളിസേറയുടെ ഭാഗമാണ്.

മാംസഭുക്കുകളിലും സർവഭോജികളിലും ദംഷ്ട്രം സാധാരണമാണ്, അതുപോലെ പഴം തീനികളായ വവ്വാലുകൾ പോലുള്ള ചില സസ്യഭുക്കുകൾക്കും അവയുണ്ട്. മാർജ്ജാര വംശം ഇരയെ പിടിക്കുന്നതിനോ വേഗത്തിൽ കൊല്ലുന്നതിനോ ഇവ സാധാരണയായി ഉപയോഗിക്കുന്നു. കരടികൾ പോലെയുള്ള സർവ്വഭോജി മൃഗങ്ങൾ മത്സ്യത്തെയോ മറ്റ് ഇരകളെയോ വേട്ടയാടുമ്പോൾ അവയുടെ ദംഷ്ട്രം ഉപയോഗിക്കുന്നു, പക്ഷേ പഴങ്ങൾ കഴിക്കാൻ അവ ഉപയോഗിക്കുന്നില്ല. ചില കുരങ്ങുകൾക്കും നിണ്ട ദംഷ്ട്രം ഉണ്ട്. മനുഷ്യരുടെ താരതമ്യേന നീളം കുറഞ്ഞ കോമ്പല്ല് ദംഷ്ട്രമായി സാധാരണ കണക്കാക്കില്ല.

## '''ദംഷ്ട്രം''' മതം, പുരാണങ്ങൾ, ഐതിഹ്യങ്ങൾ എന്നിവയിൽ
വ്യാളികൾ, ഗാർഗോയിലുകൾ, യക്ഷന്മാർ എന്നിവ പോലുള്ള, പുരാണങ്ങളിലും ഇതിഹാസങ്ങളിലും കാണുന്ന ചില സൃഷ്ടികളെ സാധാരണയായി ദംഷ്ട്രമുള്ളതായി ചിത്രീകരിക്കപ്പെടുന്നു. വാമ്പയർമാരുടെ ദംഷ്ട്രം അവയുടെ പ്രധാന സവിശേഷതകളിൽ ഒന്നാണ്.

വേട്ടയാടാനും കൊല്ലാനുമുള്ള കഴിവിൻ്റെ പ്രതീകമായി ചില ഹിന്ദു ദേവതകൾക്ക് ദംഷ്ട്രം ഉണ്ട്. യോദ്ധാവായ ചാമുണ്ഡിയും മരണത്തിന്റെ ദേവനായ യമനുമാണ് രണ്ട് ഉദാഹരണങ്ങൾ. ചൈനയിലെയും കിഴക്കൻ ഏഷ്യയിലെയും ബുദ്ധമത കലയിലെ വേരുപക്ഷ, ബാലിനീസ് ഹിന്ദുമതത്തിലെ രംഗ്ദ തുടങ്ങിയ സംരക്ഷകരുടെ ഇടയിലും ദംഷ്ട്രം സാധാരണമാണ്.

## ഇതും കാണുക
* തേറ്റ

## അവലംബം

## പുറം കണ്ണികൾ

* പാമ്പ് പല്ലുകളുടെ വൈവിധ്യത്തെയും പരിണാമത്തെയും കുറിച്ചുള്ള ഒരു അവലോകനം

വർഗ്ഗം:ദന്തം
തേറ്റ

[വലത്ത്‌|ലഘുചിത്രം| [ടാൻസാനിയ|ടാൻസാനിയയിലെ ഒരു ആഫ്രിക്കൻ ആന, കൊമ്പുകൾ ദൃശ്യമാണ്]]
ജീവികളിലെ നീളമേറിയതും തുടർച്ചയായി വളരുന്നതുമായ മുൻ പല്ലുകളാണ് **തേറ്റ**. ചില സസ്തനികളുടെ വായയ്ക്ക് അപ്പുറത്തേക്ക് അവ നീണ്ടുനിൽക്കുന്നു. ഏറ്റവും സാധാരണമായത് പന്നികളിലും വാൽറസുകളിലും ഉള്ള പോലെ കനൈൻ പല്ലുകളാണ്. ആനകളുടെ കാര്യത്തിൽ അവ നീളമേറിയ ഇൻസിസർ പല്ലുകളാണ്. തേറ്റകൾ വായക്ക് വെളിയിലുള്ള സ്ഥാനം, വളർച്ചാ രീതി, ഘടന, വിഴുങ്ങുന്നതിൽ സംഭാവനയില്ല തുടങ്ങിയ പൊതുവായ സവിശേഷതകൾ പങ്കിടുന്നു. തേറ്റകൾ ചുറ്റുപാടുകളുമായി പൊരുത്തപ്പെട്ടതായി കരുതപ്പെടുന്നു. ഒട്ടുമിക്ക തേറ്റ പല്ലുകളുള്ള ഇനങ്ങളിലും ആണിനും പെണ്ണിനും അവ ഉണ്ടെങ്കിലും ആൺ തേറ്റകൾ വലുതാണ്.  മിക്ക സസ്തനികൾക്കും വായയുടെ ഇരുവശത്തുനിന്നും ഒരു ജോടിയായി അവ വളരുന്നു. തേറ്റ സാധാരണയായി തുടർച്ചയായി വളരുന്നതും വളഞ്ഞതും മിനുസമാർന്ന ഉപരിതലമുള്ളതുമാണ്. നാർവാളിന്റെ നേരായ ഒറ്റ ഹെലിക്കൽ കൊമ്പ്, സാധാരണയായി വായയുടെ ഇടതുഭാഗത്ത് നിന്ന് വളരുന്നു, ഇത് സാധാരണയായി ആണിൽ കാണപ്പെടുന്നു, ഇത് മുകളിൽ വിവരിച്ച തേറ്റകളുടെ സാധാരണ സവിശേഷതകൾക്ക് ഒരു അപവാദമാണ്. പല്ലിന്റെ വേരുകളുടെ അഗ്രഭാഗത്തെ തുറസ്സുകളിലെ രൂപീകരണ കലകൾ തേറ്റകളുടെ തുടർച്ചയായ വളർച്ച സാധ്യമാക്കുന്നു. വേട്ടയാടുന്നതിനും ആനക്കൊമ്പ് വ്യാപാരം വ്യാപിക്കുന്നതിനും മുമ്പ്,  -ലധികം ഭാരമുള്ള ആനക്കൊമ്പുകൾ അസാധാരണമായിരുന്നില്ല, എന്നാൽ  -ൽ കൂടുതലുള്ളവ കാണുന്നത് ഇന്ന് അപൂർവമാണ്.

സസ്തനികൾ ഒഴികെ, യഥാർത്ഥ തേറ്റകൾ ഉള്ള ഒരേയൊരു കശേരുക്കളാണ് ഡൈസിനോഡോണ്ടുകൾ.

## ഉപയോഗം
മൃഗത്തെ ആശ്രയിച്ച് തേറ്റപ്പല്ലിന് വിവിധ ഉപയോഗങ്ങളുണ്ട്. സാമൂഹിക ആധിപത്യത്തിന്റെ പ്രകടനങ്ങൾ, പ്രത്യേകിച്ച് പുരുഷന്മാർക്കിടയിൽ, ആക്രമണകാരികൾക്കെതിരായ പ്രതിരോധത്തിൽ അവ ഉപയോഗിക്കുന്നത് സാധാരണമാണ്. ആനകൾ അവരുടെ കൊമ്പുകൾ കുഴിക്കുന്നതിനും മറ്റും ഉപകരണങ്ങളായി ഉപയോഗിക്കുന്നു. വാൽറസുകൾ ഐസ് പിടിക്കാനും ഐസ് പുറത്തെടുക്കാനും അവരുടെ തേറ്റകൾ ഉപയോഗിക്കുന്നു. തേറ്റകളുടെ ഘടന വായ്ക്ക് പുറമെയുള്ള അന്തരീക്ഷവുമായി പൊരുത്തപ്പെടുന്ന തരത്തിൽ പരിണമിച്ചതായി അഭിപ്രായമുണ്ട്. 

## മനുഷ്യ ഉപയോഗം
മനുഷ്യർ ആനക്കൊമ്പുകൾ പുരാവസ്തുക്കൾ ആഭരണങ്ങൾ, പിയാനോ കീകൾ എന്നിവ പോലുള്ള സാധനങ്ങൾ ഉണ്ടാക്കാനായി ഉപയോഗിച്ചിരുന്നു. തൽഫലമായി, ആനകലെ വാണിജ്യപരമായി വേട്ടയാടുകയും പലതും വംശനാശഭീഷണി നേരിടുന്നവയായി മാറുകയും ചെയ്തു. വംശനാശഭീഷണി നേരിടുന്ന ജീവജാലങ്ങളുടെയും സസ്യജാലങ്ങളുടെയും (CITES) അന്താരാഷ്‌ട്ര വ്യാപാരത്തെക്കുറിച്ചുള്ള ഐക്യരാഷ്ട്ര കൺവെൻഷൻ ആനക്കൊമ്പ് വ്യാപാരം കർശനമായി നിയന്ത്രിച്ചിരിക്കുന്നു.

മനുഷ്യ സംരക്ഷണത്തിലുള്ള കൊമ്പുകളുള്ള മൃഗങ്ങളുടെ ആരോഗ്യവും സുരക്ഷയും കണക്കിലെടുത്ത് കൊമ്പുകൾ വെട്ടിമാറ്റുകയോ നീക്കം ചെയ്യുകയോ ചെയ്തേക്കാം. കൂടാതെ, മനുഷ്യ-വന്യജീവി സംഘർഷങ്ങൾ ലഘൂകരിക്കുന്നതിനും കൊമ്പുകൾ നീക്കം ചെയ്യുന്നതിനുള്ള ശസ്ത്രക്രിയാ വെറ്റിനറി നടപടിക്രമങ്ങൾ ചെയ്തിട്ടുണ്ട്.

## ഗാലറി

## ഇതും കാണുക

* ഫാങ്, ഒരു നീണ്ട കനൈൻ പല്ല് (സസ്തനികളുടെ)
* ആനക്കൊമ്പ് വ്യാപാരം
* ഇക്കോ-എക്കണോമിക് ഡീകൂപ്പ്ലിംഗ്

## അവലംബം

വർഗ്ഗം:ദന്തം
സെക്ഷ്വൽ അൻഹെഡോണിയ

ഒരു വ്യക്തിക്ക് രതിമൂർച്ഛയിൽ നിന്ന് ആനന്ദം അനുഭവിക്കാൻ കഴിയാത്ത അവസ്ഥയാണ് **സെക്ഷ്വൽ അൻഹെഡോണിയ**(Sexual anhedonia), **ആനന്ദമില്ലാത്ത രതിമൂർച്ച (pleasure dissociative orgasmic disorder)** എന്നും അറിയപ്പെടുന്നു. ലൈംഗികാഭിലാഷമില്ലായ്മയുടെ ഒരു വകഭേദമാണ് ഇത് എന്ന് കരുതപ്പെടുന്നു.

## അവലോകനം
സാധാരണഗതിയിൽ, ഒരു മനുഷ്യന് രതിമൂർച്ഛയിൽ നിന്ന് ആനന്ദം അനുഭവിക്കാൻ കഴിയും. ഒരു പാരമ്യത്തിലെത്തുമ്പോൾ, തലച്ചോറിൽ രാസവസ്തുക്കൾ പുറപ്പെടുവിക്കുകയും ചലനസംവേദങ്ങൾ സജീവമാക്കുകയും ചെയ്യുന്നു, ഇത് പുരുഷന്മാരുടെയും സ്ത്രീകളുടെയും അനുബന്ധ ഭാഗങ്ങളിൽ പേശികളുടെ സങ്കോചത്തിന്റെ ദ്രുതചക്രങ്ങൾക്ക് കാരണമാകും. ചിലപ്പോൾ, ഈ സിഗ്നലുകൾ ശരീര ചലനങ്ങളും ശബ്ദവും പോലുള്ള മറ്റ് അനിയന്ത്രിതമായ പേശി സങ്കോചങ്ങൾക്ക് കാരണമാകും. അവസാനമായി, രതിമൂർച്ഛയുടെ സമയത്ത്, മുകളിലേക്കുള്ള ന്യൂറൽ സിഗ്നലുകൾ സെറിബ്രൽ കോർട്ടക്സിലേക്ക് പോകുകയും തീവ്രമായ ആനന്ദം അനുഭവിക്കുകയും ചെയ്യുന്നു. തകരാറുളള ആളുകൾക്ക് രതിമൂർച്ഛയിലെത്തുന്നതിനെക്കുറിച്ച് അറിയുകയും ശാരീരികഫലങ്ങൾ ഉണ്ടാകുകയും ചെയ്യുമെങ്കിലും  അവർക്ക് ഒരു തരത്തിലുമുള്ള ആനന്ദം അനുഭവപ്പെടുന്നില്ല അതുമല്ലെങ്കിൽ തീരെക്കുറഞ്ഞ ആനന്ദം മാത്രമേ ലഭിക്കുകയുളളു. 

## കാരണങ്ങൾ
ലൈംഗിക അൻഹെഡോണിയ ഉള്ള ആളുകൾക്ക്  തലച്ചോറിന്റെ പ്രാഥമിക റിവാർഡ് സെന്റർ ആയ ന്യൂക്ലിയസ് അക്കുമ്പെൻസിൽ ഡോപാമൈൻ എന്ന രാസവസ്തു പുറപ്പെടുവിക്കുന്നതിൽ  ഒരു തകരാറുണ്ടെന്ന് കരുതപ്പെടുന്നു. ചിരി, ആസക്തി, സംഗീതം എന്നിവയുൾപ്പെടെയുള്ള ആഹ്ലാദകരമായ പ്രവർത്തനങ്ങളിൽ തലച്ചോറിന്റെ ഈ ഭാഗം ഒരു പങ്കുവഹിക്കുന്നതായി കരുതപ്പെടുന്നു. കൂടാതെ, വിഷാദം, മയക്കുമരുന്ന് ആസക്തി, ഉയർന്ന അളവിലുള്ള പ്രോലാക്റ്റിൻ, കുറഞ്ഞ ടെസ്റ്റോസ്റ്റിറോൺ, ചില മരുന്നുകളുടെ ഉപയോഗം എന്നിവ ഡോപാമൈനെ തടയുന്നതിൽ ഒരു പങ്കു വഹിക്കുമെന്ന് കരുതപ്പെടുന്നു. സുഷുമ്നാ നാഡിക്ക് ക്ഷതം അല്ലെങ്കിൽ വിട്ടുമാറാത്ത ക്ഷീണം  എന്നിവയും ഇടയ്ക്കിടെ ഈ തകരാറിന് കാരണമായേക്കാം.  പ്രായവും ഈ അസുഖത്തിന് കാരണമാകാം.  ഇൻഫ്ലുവൻസ, ക്യാൻസർ തുടങ്ങിയ പകർച്ചവ്യാധികളാണ് മറ്റ് കാരണങ്ങൾ.

## ചികിത്സ
ലൈംഗികാനുഭൂതിയില്ലായ്മയെ നേരിടാൻ രോഗികളെ  സഹായിക്കുന്നതിന് നിരവധി ചികിത്സാ രീതികൾ രൂപപ്പെടുത്തിയിട്ടുണ്ട്. വ്യക്തിയുടെ സാംസ്കാരികവും മതപരവുമായ  മുൻകാല ആഘാതങ്ങൾ, ദുരുപയോഗം, വിലക്കുകൾ എന്നിവ പര്യവേക്ഷണം ചെയ്യുന്ന ഒരു രീതിയാണ് മാനസിക ഘടകങ്ങളുടെ പര്യവേക്ഷണം. രതിമൂർച്ഛയെക്കുറിച്ചുള്ള അവന്റെ അല്ലെങ്കിൽ അവളുടെ പ്രതീക്ഷകൾ പുനഃക്രമീകരിക്കുന്നതിനും പരിശോധിക്കുന്നതിനും സഹായിക്കുന്നതിനുള്ള ഒരു മാർഗമായി ലൈംഗികചികിത്സയും ഉപയോഗിക്കാം. ചില അസുഖങ്ങൾക്കുളള മരുന്നുകളും ഒരു ഘടകമാണ്.  കഴിക്കുന്ന മരുന്നുകളിൽ മാറ്റം വരുത്തി ഇത് പരിഹരിക്കാവുന്നതാണ്. കൂടാതെ, രക്തപരിശോധനയിലൂടെ ആനന്ദത്തെ തടയുന്ന ഹോർമോണുകളുടെയും മറ്റു ഘടകങ്ങളുടെയും അളവ് നിർണ്ണയിക്കാൻ കഴിയും. ഓക്സിടോസിൻ പോലുള്ള ഡോപാമൈൻ വർദ്ധിപ്പിക്കുന്ന മരുന്നുകളുപയോഗിച്ചും ഈ അവസ്ഥയെ ചികിത്സിക്കാം. പൊതുവേ, മാനസികവും ശാരീരികവുമായ ചികിത്സകളുടെ സംയോജനമാണ്  ഈ അസുഖത്തിന് ശുപാർശ ചെയ്യുന്നത്. 

ഈ അവസ്ഥയുടെ ചികിത്സയിൽ സഹായകമായേക്കാവുന്ന മറ്റ് മരുന്നുകളിൽ ഡോപാമൈൻ അഗോണിസ്റ്റുകൾ, ഓക്സിടോസിൻ, ഫോസ്ഫോഡിസ്റ്ററേസ് ടൈപ്പ് 5 ഇൻഹിബിറ്ററുകൾ, യോഹിംബിൻ പോലുള്ള ആൽഫ-2 റിസപ്റ്റർ ബ്ലോക്കറുകൾ എന്നിവ ഉൾപ്പെടുന്നു. 

## ഇതും കാണുക

* അനുഭൂതിയില്ലായ്മ
* ഡിസ്പാരൂനിയ
* രതിമൂർച്ഛയില്ലായ്മ

## അവലംബം

## ഗ്രന്ഥസൂചിക

* 
* 
* 
* 

വർഗ്ഗം:ലൈംഗികത
ടബുല റോജേരിയാന

സിസിലിയിലെ രാജാവിനായി മുഹമ്മദ് അൽ ഇദ്‌രീസി തയ്യാറാക്കിയ അറ്റ്ലസാണ് **ടബുല റോജേരിയാന** ().

റോജറിന്റെ ഭൂപടം എന്നർത്ഥം വരുന്ന ടബുല റോജേരിയാന തയ്യാറാക്കാനായി പതിനഞ്ച് വർഷത്തോളം അൽ ഇദ്‌രീസി സിസിലിയിലെ നോർമൻ രാജാവായിരുന്ന റോജറിന്റെ കൊട്ടാരത്തിൽ താമസിച്ചു. 1154-ലാണ് ഭൂപടം പ്രസിദ്ധീകരിക്കുന്നത്.

## വിവരണം
ഏഴ് കാലാവസ്ഥാ മേഖലകളായി ഗ്രന്ഥം വിഭജിക്കപ്പെട്ടിരിക്കുന്നു. ഇവയോരോന്നും പത്ത് വിഭാഗങ്ങളായി വിവരിക്കപ്പെടുന്നു. യൂറേഷ്യൻ ഭൂഖണ്ഡത്തെ പൂർണ്ണമായും കാണിക്കുന്ന ഭൂപടങ്ങൾ ഈ ശേഖരത്തിലുണ്ടെങ്കിലും ആഫ്രിക്കയുടെ ഉത്തരഭാഗങ്ങൾ മാത്രമേ ഇതിൽ കാണിക്കുന്നുള്ളൂ. എഴുപത് അധ്യായങ്ങൾക്കോരോന്നിനും സമഗ്ര വിവരണങ്ങളോടൊപ്പം അനുബന്ധ ഭൂപടങ്ങളും നൽകിയിരിക്കുന്നു. വടക്കുദിക്ക് താഴെയായി വരുന്ന രൂപത്തിലാണ് ഭൂപടങ്ങൾ രേഖപ്പെടുത്തിയിരിക്കുന്നത്. 

## അവലംബം
കേരള സാഹിത്യ അക്കാദമി പുരസ്കാരം 2021

2021-ലെ കേരള സാഹിത്യ അക്കാദമി പുരസ്കാരം 2022 ജൂലൈ 27-ന് പ്രഖ്യാപിച്ചു. നോവൽ വിഭാഗത്തിൽ ആർ. രാജശ്രീയുടെ കല്യാണിയെന്നും ദാക്ഷായണിയെന്നും പേരായ രണ്ട് സ്ത്രീകളുടെ കത എന്ന നോവലും, വിനോയ് തോമസിന്റെ പുറ്റ് എന്ന നോവലും,  മികച്ച ചെറുകഥയ്ക്ക് വി.എം. ദേവദാസിന്റെ വഴി കണ്ടുപിടിക്കുന്നവർ എന്ന കഥാ സമാഹാരവും മികച്ച കവിതാസമാഹാരത്തിന് അൻവർ അലിയുടെ  *[[മെഹ്‍ബൂബ് എക്സ്പ്രസ്|മെഹ്ബൂബ് എക്സ്പ്രസ്]]* എന്ന കാവ്യ സമാഹാരവും അർഹമായി.
## സമഗ്രസംഭാവനാ പുരസ്കാരം
സമഗ്രസംഭാവനയ്ക്കുള്ള പുരസ്കാരത്തിന് (30,000 രൂപയും സാക്ഷ്യപത്രവും, പൊന്നാടയും ഫലകവും) കെ. ജയകുമാർ, കടത്തനാട്ട് നാരായണൻ, ജാനമ്മ കുഞ്ഞുണ്ണി, കവിയൂർ രാജഗോപാലൻ, ഗീത കൃഷ്ണൻകുട്ടി, കെ.എ. ജയശീലൻ എന്നിവർ അർഹരായി. സാഹിത്യ അക്കാദമിയുടെ വിശിഷ്ടാംഗത്വത്തിന് (ഫെല്ലോഷിപ്പ്–50,000 രൂപയും രണ്ടു പവന്റെ സ്വർണ്ണപതക്കവും, പ്രശസ്തി പത്രവും, പൊന്നാടയും ഫലകവും) ‍വൈശാഖൻ, കെ.പി. ശങ്കരൻ എന്നിവർ അർഹരായി.
## പുരസ്കാരങ്ങൾ
* നോവൽ  -  കല്യാണിയെന്നും ദാക്ഷായണിയെന്നും പേരായ രണ്ട് സ്ത്രീകളുടെ കത  - ആർ. രാജശ്രീ
* നോവൽ  -  പുറ്റ്  - വിനോയ് തോമസ്
* കവിത -  മെഹ്‍ബൂബ് എക്സ്പ്രസ് -  അൻവർ അലി
* നാടകം – നമുക്ക് ജീവിതം പറയാം - പ്രദീപ് മണ്ടൂർ
* ചെറുകഥ - വഴി കണ്ടുപിടിക്കുന്നവർ - വി.എം. ദേവദാസ്
* സാഹിത്യവിമർശനം-  വാക്കിലെ നേരങ്ങൾ - എൻ. അജയകുമാർ 
* വൈജ്ഞാനിക സാഹിത്യം – കാലാവസ്ഥാ വ്യതിയാനവും കേരളവും - സൂചനകളും കാരണങ്ങളും - ഡോ: ഗോപകുമാർ ചോലയിൽ
* ജീവചരിത്രം/ആത്മകഥ -  അറ്റുപോകാത്ത ഓർമകൾ -ഡോ: ടി.ജെ. ജോസഫ്
* ജീവചരിത്രം/ആത്മകഥ -  എതിര് -എം. കുഞ്ഞാമൻ
* യാത്രാവിവരണം –  നഗ്നരും നരഭോജികളും - വേണു
* വിവർത്തനം –  കായേൻ ഷൂസെ സരമാഗു - അയ്മനം ജോൺ
* ബാലസാഹിത്യം -  അവർ മൂവരും ഒരു മഴവില്ലും - രഘുനാഥ് പലേരി
* ഹാസസാഹിത്യം –  അ ഫോർ അന്നാമ്മ - ആൻ പാലി

## എൻഡോവ്‌മെന്റുകൾ
* ഐ.സി. ചാക്കോ അവാർഡ് - ഭാഷാശാസ്ത്രം, വ്യാകരണം, സാഹിത്യപഠനം - ഇടയാളം അടയാളങ്ങളുടെ അത്ഭുതലോകം - വൈക്കം മധു 
* സി.ബി.കുമാർ അവാർഡ് -  ഉപന്യാസം-  ലോകം അവസാനിക്കുന്നില്ല - അജയ്. പി. മങ്ങാട്
* കെ.ആർ.നമ്പൂതിരി അവാർഡ് - വൈദികസാഹിത്യം-  ഏകാന്തം വേദാന്തം - പ്രൊഫ. പി.ആർ. ഹരികുമാർ
* കനകശ്രീ അവാർഡ് - കവിത- ടണൽ 33 - കിംഗ് ജോൺസ്
* ഗീതാ ഹിരണ്യൻ അവാർഡ് - കഥ-  വന്യം - വിവേക് ചന്ദ്രൻ
* ജി.എൻ. പിള്ള അവാർഡ് - വൈജ്ഞാനികസാഹിത്യം- സിനിമാ സന്ദർഭങ്ങൾ - ഡോ: പി.കെ. രാജശേഖരൻ
* ജി.എൻ. പിള്ള അവാർഡ് - വൈജ്ഞാനികസാഹിത്യം- വായനാമനുഷ്യന്റെ കലാചരിത്രം - ഡോ: കവിത ബാലകൃഷ്ണൻ
*കുറ്റിപ്പുഴ അവാർഡ് - സാഹിത്യവിമർശനം - ഇല്ല
* തുഞ്ചൻ സ്മാരക പ്രബന്ധ മത്സരം -  എൻ.കെ. ഷീല

## നിരസിച്ചു
ആത്മകഥക്കു ലഭിച്ച പുരസ്കാരം നിരസിക്കുകയാണെന്ന് പുരസ്കാര ജേതാവ് എം. കുഞ്ഞാമൻ 2022 ജൂലൈ 29-ന് അക്കാദമി സെക്രട്ടറിയെ അറിയിച്ചു.താൻ പുസ്തകം എഴുതുന്നത് അംഗീകാരത്തിനോ, പുരസ്കാരത്തിനോ വേണ്ടി അല്ലെന്നും, സാമൂഹികവും അക്കാദമികമായുള്ള പ്രേരണയുടെ പുറത്താണെന്നും, അതുകൊണ്ട് പുരസ്കാരം നിരസിക്കുകയാണെന്നും കുഞ്ഞാമൻ അറിയിച്ചു. 
## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം
ഡെപ്യൂട്ടി പോലീസ് സൂപ്രണ്ട്

ഇന്ത്യയിലെ പോലീസ് സേനകളിൽ ഉപയോഗിക്കുന്ന ഒരു റാങ്കാണ് **ഡെപ്യൂട്ടി പോലീസ് സൂപ്രണ്ട്** (Deputy Superintendent of Police). **DYSP** എന്ന ചുരുക്കപ്പേരിൽ അറിയപ്പെടുന്ന "ഡെപ്യൂട്ടി സൂപ്രണ്ട് ഓഫ് പോലീസ്" സംസ്ഥാന പോലീസിലെ ഒരു മുതിർന്ന പദവിയാണ്. പോലീസ് ഇൻസ്പെക്ടർ റാങ്കിന് മുകളിലും അഡീഷണൽ പോലീസ് സൂപ്രണ്ട് (Addl.SP) റാങ്കിന് താഴെയും ആണ് ഈ പദവിയുടെ സ്ഥാനം. പോലീസ് കമ്മീഷണറേറ്റ് (സിറ്റി പോലീസ്) സംവിധാനത്തിൽ ഈ റാങ്ക്  **[[അസിസ്റ്റന്റ് പോലീസ് കമ്മീഷണർ]]** (എ.സി.പി.) എന്ന് അറിയപ്പെടുന്നു. ഡി.വൈ.എസ്.പി അല്ലെങ്കിൽ ഡി.എസ്. പി എന്ന ചുരുക്കപ്പേരിൽ ഈ റാങ്ക് അറിയപ്പെടുന്നു.
നടുവിൽ|ലഘുചിത്രം|പോലീസ് ഡെപ്യൂട്ടി സൂപ്രണ്ടിന്റെ ചിഹ്നം.

## ഇതും കാണുക

* പോലീസ് സൂപ്രണ്ട്
* അസിസ്റ്റന്റ് പോലീസ് സൂപ്രണ്ട്
* പോലീസ് ഇൻസ്പെക്ടർ
* കേരള പോലീസ്

വർഗ്ഗം:പോലീസ് ഉദ്യോഗസ്ഥർ
പോലീസ് സൂപ്രണ്ട്

**പോലീസ്** **സൂപ്രണ്ട്** അഥവാ സൂപ്രണ്ട് ഓഫ് പോലീസ് (ഇംഗ്ലീഷ്: Superintendent *of Police* */ SP*) ഇന്ത്യയിലെ പോലീസ് സേനകളിൽ ഉപയോഗിക്കുന്ന ഒരു റാങ്ക് ആണ്. എസ്.പി എന്ന ചുരുക്കപ്പേരിൽ ആണ് ഈ റാങ്ക് അറിയപ്പെടുന്നത്. പോലീസ് സൂപ്രണ്ട് റാങ്കിലുള്ള ഐ.പി.എസ് ഉദ്യോഗസ്ഥർക്കാണ് പോലീസ് ജില്ലകളുടെ ചുമതല. കേരളത്തിൽ പോലീസ് സൂപ്രണ്ട് റാങ്കിലുള്ള ഇന്ത്യൻ പോലീസ് സർവീസ് ഉദ്യോഗസ്ഥനാണ് ജില്ലാ പോലീസ് മേധാവി. ഇന്ത്യൻ പോലീസ് സർവ്വീസിൽ
ഒരു ജൂനിയർ റാങ്കും സംസ്ഥാന പോലീസ് സർവ്വീസിൽ ഇത് സീനിയർ റാങ്കും ആണ്. സംസ്ഥാന പോലീസ് സർവ്വീസിനിന്ന് ൽ ഒരു ഉദ്ധ്യോഗസ്ഥന് പരമാവധി എത്താവുന്ന ഒരു  റാങ്ക് ആണ് ഇത്. എസ്.പി റാങ്കിലുളള മുതിർന്ന ഉദ്യോഗസ്ഥനെ സെലക്ഷൻ ഗ്രേഡ് എസ്.പി എന്ന് വിളിക്കുന്നു. മറ്റു ചില സംസ്ഥാനങ്ങളിൽ പ്രത്യേകിച്ച് പഞ്ചാബ്, ഉത്തർപ്രദേശ് എന്നീ സംസ്ഥാനങ്ങളിൽ സീനിയർ പോലീസ് സൂപ്രണ്ട് (എസ്.എസ്.പി) അഥവാ സീനിയർ സൂപ്രണ്ട് ഓഫ് പോലീസ് എന്ന് വിളിക്കുന്നു. 

സിറ്റി പോലീസ് അല്ലെങ്കിൽ കമ്മീഷണറേറ്റ് സംവിധാനത്തിൽ ഈ പദവി ഡെപ്യൂട്ടി പോലീസ് കമ്മീഷണർ (ഡി.സി.പി) (Deputy Commissioner of Police) എന്നറിയപ്പെടുന്നു. 
നടുവിൽ|ചട്ടം|പോലീസ് സൂപ്രണ്ടിന്റെ ചിഹ്നം.
നടുവിൽ|ചട്ടം|സീനിയർ എസ്.പി യുടെ ചിഹ്നം, Superintendent of Police (Selection Grade).

## ഇതും കാണുക

* '''അസിസ്റ്റന്റ് പോലീസ് സൂപ്രണ്ട്''' (എ.എസ്പി)
* **[[ഡെപ്യൂട്ടി പോലീസ് സൂപ്രണ്ട്]]** (ഡിവൈഎസ്പി)
* ഇന്ത്യയിലെ പോലീസ് റാങ്കുകളും ചിഹ്നങ്ങളും
*

വർഗ്ഗം:പോലീസ് ഉദ്യോഗസ്ഥർ
നീർപ്പനിനീർ

ഈവനിങ്ങ് പ്രിംറോസ് കുടുംബത്തിലെ ഒരു ഇനം ചെടിയാണ് **നീർപ്പനിനീർ**. ഇതിന്റെ പ്രാദേശിക ഉറവിടം വ്യക്തമല്ല. ഇത് ഇപ്പോൾ ഏഷ്യയിൽ നെൽകൃഷിയിലെ ഒരു സാധാരണ കളയാണ്, ഓസ്‌ട്രേലിയയിലും ആഫ്രിക്കയിലും ഇത് കാണപ്പെടുന്നു, തെക്കേ അമേരിക്കയിൽ നിന്നാവാം ഒരു പക്ഷേ ഉത്ഭവിച്ചത് എന്നും കരുതുന്നു.

ജലത്തിന്റെ ഉപരിതലത്തിൽ പൊങ്ങിക്കിടക്കാനും തണ്ണീർത്തടങ്ങളുടെ ഉപരിതലത്തിൽ പടർന്നുവളരാനും ഈ ചെടിക്ക് കഴിയും. ചെടിക്ക് എലിപ്റ്റിക് ബ്ലേഡുകളുള്ള ലളിതമായ ഇലകളുണ്ട്, അവയ്ക്ക് 0.4-7 സെ.മീ നീളവും 0.7-3&nbsp;സെ.മീ വീതിയും ഉണ്ടാവും. ഇതിന്റെ ഇലഞെട്ടിന് 0.5-1.0 സെ.മീ വലിപ്പമുണ്ട്. ഇതിന്റെ ക്രീം പൂക്കൾ കക്ഷങ്ങളിൽ ഒരെണ്ണം മാത്രമായി കാണാം, ഓരോന്നിനും 5 വിദളങ്ങൾ, 5 ദളങ്ങൾ, 10 കേസരങ്ങൾ എന്നിവയുണ്ട്.
പ്രമാണം:Ludwigia adscendens-1-bsi-yercaud-salem-India.jpg|
പ്രമാണം:Ludwigia adscendens-4-bsi-yercaud-salem-India.jpg|


## അവലംബം

## പുറത്തേക്കുള്ള കണ്ണികൾ

വർഗ്ഗം:ജലസസ്യങ്ങൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
മഡോണ ആൻഡ് ചൈൽഡ് വിത്ത് സെയിന്റ്സ്

1586-ൽ അഗോസ്റ്റിനോ കരാച്ചി വരച്ച ക്യാൻവാസ് പെയിന്റിംഗാണ് **മഡോണ ആൻഡ് ചൈൽഡ് വിത്ത് സെയിന്റ്സ്**. പാർമയിലെ സാൻപോളോയിലെ ബെനഡിക്റ്റൈൻ ആശ്രമത്തിൽ വളരെക്കാലം ഉണ്ടായിരുന്ന ഈ ചിത്രം  ഫ്രഞ്ച് സൈന്യം 1796-ൽ പാരീസിലേക്ക് കൊണ്ടുപോയി. 1816-ൽ ഇറ്റലിയിലേക്ക് ഈ ചിത്രം തിരിച്ചുകൊണ്ടുവന്നപ്പോൾ അത് ഗാലേറിയ നാസിയോണലെ ഡി പാർമയിലേക്ക് മാറ്റി. അവിടെ അത് ഇപ്പോഴും തൂങ്ങിക്കിടക്കുന്നു.
## അവലംബം


വർഗ്ഗം:ചിത്രങ്ങൾ
സ്റ്റീരിയോബ്ലൈൻഡ്നസ്

രണ്ട് കണ്ണിലെയും ചിത്രങ്ങൾ സംയോജിപ്പിച്ച് ത്രിമാനമായി കാണുന്ന കഴിവ് ഇല്ലാതിരിക്കുന്നതാണ് **സ്റ്റീരിയോബ്ലൈൻഡ്നസ്** എന്ന് അറിയപ്പെടുന്നത്.

ഒരു കണ്ണിന് മാത്രം കാഴ്ചയുള്ള വ്യക്തികൾക്ക് എല്ലായ്പ്പോഴും ഈ അവസ്ഥയുണ്ട്. രണ്ട് കണ്ണുകൾ ശരിയായി പ്രവർത്തിക്കാത്ത അവസ്ഥയിലും ഇത് ഉണ്ടാകുന്നു.

ആരോഗ്യമുള്ള രണ്ട് കണ്ണുകളുള്ള മിക്ക സ്റ്റീരിയോബ്ലൈൻഡ് വ്യക്തികളുടെ ബൈനോക്കുലർ കാഴ്ച സാധാരണഗതിയിൽ കാഴ്ചശക്തി ഉള്ള ആളുകളേക്കാൾ കുറവായിരിക്കും.  സ്റ്റീരിയോബ്ലൈൻഡ് ആളുകൾക്ക് സിമുലേറ്റഡ് ആയ സുതാര്യമായ സിലിണ്ടറിന്റെ ഭ്രമണ ദിശ നിർണ്ണയിക്കുന്നതിനുള്ള ചുമതല നൽകിക്കൊണ്ടുള്ള ഒരു പഠനത്തിൽ ഇത് തെളിഞ്ഞിട്ടുണ്ട്. ആളുകൾ ഇഷ്ടമുള്ള കണ്ണ് ഉപയോഗിക്കുന്നതിനേക്കാൾ രണ്ട് കണ്ണുകളും ഒരുമിച്ച് ഉപയോഗിക്കുമ്പോൾ മികച്ച പ്രകടനം കാഴ്ചവച്ചു.

എന്നിരുന്നാലും, യഥാർത്ഥ ജന്മനായുള്ള ആൾട്ടർനേറ്റിംഗ് സ്ക്വിന്റ് ഉള്ളവർ ഇതിന് ഒരു അപവാദം ആണ്. യഥാർത്ഥ ജന്മനായുള്ള ആൾട്ടർനേറ്റിംഗ് സ്ക്വിന്റുകളുള്ളവർക്ക് ആരോഗ്യമുള്ള രണ്ട് കണ്ണുകളുമുണ്ടാകും, അതോടൊപ്പം ഒരു സമയം ഒരു കണ്ണ് മാത്രം ഉപയോഗിക്കാനും, ഇടയിൽ ഒരു കണ്ണിൽ നിന്ന് (തിരഞ്ഞെടുക്കൽ അനുസരിച്ച്) മറ്റേ കണ്ണിലേക്ക് കാഴ്ച മാററ്റാനുമുള്ള കഴിവും ഉണ്ട്. എന്നിരുന്നാലും, ഈ അവസ്ഥയിൽ സ്റ്റീരിയോസ്കോപ്പിക്, ത്രിമാന ദർശനം ഒരിക്കലും കൈവരിക്കാനാവില്ല (യഥാർത്ഥ ജന്മനായുള്ള ആൾട്ടർനേറ്റിംഗ് സ്ക്വിന്റുകളുള്ളവരെ ബൈനോക്കുലർ ദർശനത്തിലേക്ക് പരിശീലിപ്പിക്കാനുള്ള ശ്രമങ്ങൾ ഇരട്ട ദർശനത്തിന് കാരണമാകുന്നു, അത് മാറ്റാനാവാത്തതാണ്). 

## ശ്രദ്ധേയമായ കേസുകൾ
ഡച്ച് ഓൾഡ് മാസ്റ്റർ റെംബ്രാൻഡ് സ്റ്റീരിയോബ്ലൈൻഡ് ആയിരുന്നിരിക്കാമെന്ന് അഭിപ്രായമുണ്ട്, ഇത് 2ഡി വർക്കുകളുടെ നിർമ്മാണത്തിനായി അദ്ദേഹം കാണുന്നത് പരന്നതാക്കി മാറ്റാൻ അദ്ദേഹത്തെ സഹായിച്ചിരിക്കാം. സ്റ്റീരിയോ-അക്യൂട്ട്നെസ് (സാധാരണ സ്റ്റീരിയോ വിഷൻ) ഉള്ള ആളുകളുടെ ഒരു സാമ്പിളുമായി താരതമ്യപ്പെടുത്തുമ്പോൾ കൂടുതൽ കലാകാരന്മാർക്ക് സ്റ്റീരിയോബ്ലൈൻഡ്നസ് ഉണ്ടെന്ന് ശാസ്ത്രജ്ഞർ അഭിപ്രായപ്പെടുന്നു.

2009 ൽ, ബ്രിട്ടീഷ് ന്യൂറോളജിസ്റ്റ് ഒലിവർ സാക്‌സിന്റെ വലതു കണ്ണിൽ മാരകമായ ട്യൂമർ കാരണം കാഴ്ച പൂർണ്ണമായി നഷ്ടപ്പെടുകയും തുടർന്ന് അദ്ദേഹത്തിൻ്റെ സ്റ്റീരിയോസ്കോപ്പിക് കാഴ്ച നഷ്ടപ്പെടുകയും ചെയ്തു. 2010 ഒക്‌ടോബറിൽ പ്രസിദ്ധീകരിച്ച *ദി മൈൻഡ്‌സ് ഐ* എന്ന പുസ്തകത്തിൽ അദ്ദേഹം തന്റെ സ്റ്റീരിയോ ദർശനത്തിന്റെ നഷ്ടം വിവരിച്ചിട്ടുണ്ട്.

2012-ൽ 3ഡി ഫിലിം കണ്ടതിനാൽ ഒരു സ്റ്റീരിയോബ്ലൈൻഡ്‌നെസ് കേസ് ഭേദമായതായി റിപ്പോർട്ടുണ്ട്.

## ഇതും കാണുക

* ആംബ്ലിയോപിയ
* സ്റ്റീരിയോപ്സിസ്
* സ്റ്റീരിയോപ്സിസ് വീണ്ടെടുക്കൽ
* സ്ട്രബിസ്മസ്
* "സ്റ്റീരിയോ" സ്യൂ ബാരി

## അവലംബം

## ഗ്രന്ഥസൂചിക

* 

## പുറം കണ്ണികൾ

* 
വർഗ്ഗം:അന്ധത
വർഗ്ഗം:കാഴ്ച
സ്റ്റാറി മോസ്റ്റ്

യൂറോപ്പിൽ ബോസ്നിയ ഹെർസെഗോവിനയിൽ നിലനിൽക്കുന്ന ഒരു പാലമാണ് **സ്റ്റാരി മോസ്റ്റ് ().** **മോസ്റ്റർ പാലം** എന്നും അറിയപ്പെടുന്നു.

ഒട്ടോമൻ സുൽത്താനായിരുന്ന സുലൈമാൻ നിർമ്മിച്ച ഈ പാലം 1993 നവംബർ 9-ന് ക്രോട്ടുകളാൽ തകർക്കപ്പെടുന്നത് വരെ 427 വർഷം നിലനിൽക്കുകയുണ്ടായി. യുനെസ്കോയുടെ നേതൃത്വത്തിൽ അതേ നിർമ്മാണ സാമഗ്രികൾ ഉപയോഗിച്ച് പുനർനിർമ്മിച്ച പാലം 2004 ജൂലൈ 23-ന് തുറന്നുകൊടുത്തു. 

ബാൽക്കൺ ഇസ്‌ലാമിക് വാസ്തുവിദ്യയുടെ മാതൃകയായിരുന്ന ഈ പാലം 1557-ൽ സുൽത്താൻ സുലൈമാൻ കമ്മീഷൻ ചെയ്തു. മിമാർ സിനാന്റെ (ആർക്കിട്ടെക്റ്റ് സിനാൻ) ശിഷ്യനായിരുന്ന മിമാർ ഹൈറുദ്ദീൻ ആണ് പാലത്തിന്റെ നിർമ്മാണത്തിന് നേതൃത്വം നൽകിയത്.

## പ്രത്യേകതകൾ
മോസ്തറിലെ പഴയ നഗരഭാഗത്തായി നെരെത്വ നദിക്കു കുറുകെയാണ് പാലം നിലകൊള്ളുന്നത്. ബോസ്നിയ ഹെർസെഗോവിനയിലെ അഞ്ചാമത്തെ വലിയ നഗരമായ മോസ്തർ, ഹെർസെഗോവിനയുടെ അനൗദ്യോഗിക തലസ്ഥാനവുമാണ്. 30 മീറ്റർ നീളവും 4 മീറ്റർ വീതിയുമുള്ള പാലം ഇരുഭാഗത്തുമുള്ള രണ്ട് ഗോപുരങ്ങളിലായി നിലകൊള്ളുന്നു. ഹലേബിജ, താര എന്നീ ഗോപുരങ്ങളാണ് ഇവ. ഇവയെ മോസ്താരി (ബ്രിഡ്ജ് കീപ്പേഴ്സ്) എന്ന് വിളിക്കപ്പെടുന്നു. നദിയിൽ നിന്ന് 24 മീറ്റർ ഉയരത്തിലാണ് പാലത്തിന്റെ ഉപരിതലം നിലകൊള്ളുന്നത്.

## അവലംബം

വർഗ്ഗം:Coordinates on Wikidata
മലങ്കൂവ

മരാന്റേസീ സസ്യകുടുംബത്തിലെ ഒരു സസ്യമാണ് **കാട്ടുകൂവ, കൂക്കില** എന്നെല്ലാം അറിയപ്പെടുന്ന **മലങ്കൂവ**. ഇന്ത്യ, ശ്രീലങ്ക, ആൻഡമാൻ ദ്വീപുകൾ എന്നിവിടങ്ങളിൽ കാണപ്പെടുന്നു.   ഇന്ത്യാനന്തസ് ജനുസിലെ ഏക സ്പീഷിസ് ആണ് മലങ്കൂവ.

## അവലംബം

വർഗ്ഗം:ശ്രീലങ്കയിലെ സസ്യജാലം
വർഗ്ഗം:ഒരു സ്പീഷീസ് മാത്രമുള്ള സസ്യജനുസ്സുകൾ
കേന്ദ്ര ജല കമ്മീഷൻ

**കേന്ദ്ര ജല കമ്മീഷൻ (CWC)**, ഇന്ത്യാ ഗവൺമെന്റിലെ ജലശക്തി മന്ത്രാലയത്തിന്റെ ഭാഗമായി പ്രവർത്തിക്കുന്ന ഒരു സാങ്കേതിക സ്ഥാപനമാണ്. ജലസ്രോതസ്സുകളുമായി ബന്ധപ്പെട്ട വിഷയങ്ങളിൽ വിവിധ സംസ്ഥാന സർക്കാരുകളോട് കൂടിയാലോചന നടത്തുക, ജലസ്രോതസ്സുകളുടെ സംരക്ഷണം, നിയന്ത്രണം, വിനിയോഗം എന്നിവയ്ക്കായി വിവിധ സർക്കാർ പദ്ധതികൾ ഏകോപിപ്പിക്കുക എന്നീ ചുമതലകൾ അവർക്കാണ്.

വെള്ളപ്പൊക്ക നിയന്ത്രണ നടപടികൾ ആവിഷ്കരിക്കുന്നതിനും വിശകലനം ചെയ്യുന്നതിനും കേന്ദ്ര ജല കമ്മീഷൻ സംസ്ഥാന സർക്കാരുകളെ സഹായിക്കുന്നു. വിവിധ ജലസേചന, കുടിവെള്ള വിതരണ പദ്ധതികൾക്കായി അവരുടെ പ്രൊഫഷണൽ സഹായം സർക്കാർ സ്വീകരിക്കുന്നു.  കേന്ദ്ര ജല കമ്മീഷൻ അന്വേഷണങ്ങൾ, നിർമ്മാണം, നിർവ്വഹണങ്ങൾ എന്നിവയുടെ ചുമതലകൾ ഏറ്റെടുക്കുന്ന മറ്റൊരു മേഖലയാണ് ജലവൈദ്യുതി വികസനം. സെൻട്രൽ വാട്ടർ കമ്മീഷൻ ചെയർമാന് ഇന്ത്യാ ഗവൺമെന്റിന്റെ എക്‌സ്-ഓഫീഷ്യോ സെക്രട്ടറി പദവിയുണ്ട്.

നിലവിൽ സെൻട്രൽ വാട്ടർ കമ്മീഷൻ ചെയർമാനാണ് **ആർകെ ഗുപ്ത**.

### സെൻട്രൽ വാട്ടർ കമ്മീഷൻ്റെ മൂന്ന് വിഭാഗങ്ങൾ:

# ഡിസൈൻ ആൻഡ് റിസർച്ച് (ഡി ആൻഡ് ആർ), 
# റിവർ മാനേജ്‌മെന്റ് (ആർഎം) വിംഗ്, 
# വാട്ടർ പ്ലാനിംഗ് ആൻഡ് പ്രോജക്ട്സ് (ഡബ്ല്യുപി ആൻഡ് പി) വിംഗ് എന്നിവയാണ് സെൻട്രൽ വാട്ടർ കമ്മീഷന്റെ മൂന്ന് വിഭാഗങ്ങൾ. 

ഈ വിഭാഗങ്ങളിൽ ഓരോന്നും ഇന്ത്യാ ഗവൺമെന്റിന്റെ എക്‌സ്-ഓഫീഷ്യോ അഡീഷണൽ സെക്രട്ടറി പദവിയുള്ള ഒരു മുഴുവൻ സമയ അംഗത്തിന്റെ ഉത്തരവാദിത്തമാണ്. ഈ വിഭാഗങ്ങളിൽ നിയുക്ത ചുമതലകളും കടമകളും നിർവ്വഹിക്കുന്നതിന് ഉത്തരവാദികളായ നിരവധി ഓർഗനൈസേഷനുകൾ ഉൾപ്പെടുന്നു.

## അവലംബം


വർഗ്ഗം:ഇന്ത്യയിലെ കമ്മീഷനുകൾ
ലത്ത കമ്മീഷൻ

അഹമ്മദാബാദിൽ 148 പേരുടെ മരണത്തിനിടയാക്കിയ 2009-ലെ ഹൂച്ച് ദുരന്തത്തെക്കുറിച്ച് അന്വേഷിക്കാൻ ഗുജറാത്ത് സർക്കാർ നിയോഗിച്ച അന്വേഷണ കമ്മീഷനായിരുന്നു **"ലത്ത കമ്മീഷൻ".** 

ലത്ത (മെഥനോൾ അടങ്ങിയ വ്യാജമദ്യം) കഴിച്ചതിനെ തുടർന്നാണ് മരണം സംഭവിച്ചത്.

മീഥൈൽ ആൽക്കഹോളിൻ്റെ  ഗതാഗതം, കൈവശം വയ്ക്കൽ, ഉപയോഗം എന്നിവയ്ക്കായി കർശനമായ നിയമങ്ങൾ രൂപീകരിക്കാനും ഇലക്ട്രോണിക് ലോക്കുകൾ പോലുള്ള സംവിധാനങ്ങൾ ഏർപ്പെടുത്തി ഗതാഗതത്തിൽ മീഥൈൽ ആൽക്കഹോൾ കൊള്ളയടിക്കുന്നത് നിയന്ത്രിക്കുന്നതിനുള്ള നടപടികൾ സ്വീകരിക്കാനും കമ്മീഷൻ ശുപാർശ ചെയ്തു.

## അവലംബം


വർഗ്ഗം:ഇന്ത്യയിലെ കമ്മീഷനുകൾ
ജാനമ്മ കുഞ്ഞുണ്ണി

ഒരു എഴുത്തുകാരിയും സാംസ്കാരിക പ്രവർത്തകയുമാണ് **ജാനമ്മ കുഞ്ഞുണ്ണി**. പു.ക.സ.  സംസ്ഥാന വൈസ് പ്രസിഡണ്ട് , വനിതാ സാഹിതി സംസ്ഥാന സെക്രട്ടറി, സാഹിത്യ പ്രവർത്തക സഹകരണ സംഘം ഡയറക്ടർ, ബാലസാഹിത്യ ഇൻസ്റ്റിറ്റ്യൂട്ട് ഡയറക്ടർ, പ്ലാനിംഗ് ബോഡ് സാംസ്കാരിക ഉപസമിതി അംഗം, ശാസ്ത്ര സാഹിത്യ പരിഷത്ത് കോഴിക്കോട് ജില്ലാക്കമ്മറ്റി അംഗം, ജില്ലാ സാക്ഷരതാ സമിതി അംഗം, സാക്ഷരത പ്രോഗ്രാം ഓഫീസർ, ജനകീയാസൂത്രണം സംസ്ഥാന ഫാക്കൽറ്റി അംഗം, ജില്ലാ ലീഗൽ സർവ്വീസ് അതോറിറ്റി അംഗം, തളിർ മാസിക എഡിറ്റോറിയൽ ബോർഡ് അംഗം, സാഹിത്യ പ്രവർത്തക സംഘം പബ്ലിക്കേഷൻ കമ്മറ്റി അംഗം, കോഴിക്കോട് കോർപറേഷൻ ആരോഗ്യ സ്റ്റാന്റിംഗ് കമ്മറ്റി ചെയർമാൻ, ജാഗ്രതാ സമിതി കോർ കമ്മിറ്റി അംഗം. എന്നീ നിലകളിൽ പ്രവർത്തിച്ചു.. സമഗ്രസംഭാവനക്കുള്ള 2021-ലെ കേരളസാഹിത്യ അക്കാദമി പുരസ്കാരം നേടിയിട്ടുണ്ട്.
## ജീവിതരേഖ
കൊല്ലം ജില്ലക്കാരിയായ ജാനമ്മ ജോലിയുടെ ഭാഗമായാണ്‌ കോഴിക്കോട്ടെത്തുന്നത്‌.  സ്‌കൂൾ അധ്യാപികയായി ജോലി ആരംഭിക്കവെ എഴുത്തിലും സജീവമായി. കെ.എസ്.ടി.എ  സംസ്ഥാന എക്‌സിക്യൂട്ടീവ് കമ്മറ്റി അംഗമായിരുന്നു. കൊയിലാണ്ടി ആന്തട്ട ഗവ.യുപി സ്‌കൂളിൽ പ്രധാനാധ്യാപികയായി വിരമിച്ചു.  
## കൃതികൾ
* ഞാൻ ഗൌരി (നോവൽ)
* ഇരുനിറ പക്ഷികൾ (കഥാ സമാഹാരങ്ങൾ)
* വഴിയോരത്തെ പുമരം (കഥാ സമാഹാരങ്ങൾ)
* ലില്ലിയുടെ ആകാശം (ബാലസാഹിത്യം)
* കറുത്ത ചില്ലുള്ള ജാലകം
* സ്നേഹപൂർവ്വം
* സ്ത്രീ - ജീവിതം - സംസ്കാരം (ലേഖനം )
## പുരസ്കാരങ്ങൾ
* പ്രഭാത്‌ നോവൽ പുരസ്‌കാരം
* കേരള സാഹിത്യ അക്കാദമിയുടെ 2021 ലെ സമഗ്ര സംഭാവന പുരസ്കാരം 
## അവലംബം


വർഗ്ഗം:സമഗ്ര സംഭാവനയ്ക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാള ചെറുകഥാകൃത്തുക്കൾ
മെഹ്‍ബൂബ് എക്സ്പ്രസ്

കവി അൻവർ അലി എഴുതിയ കാവ്യ സമാഹാരമാണ് **മെഹ്‍ബൂബ് എക്സ്പ്രസ്.** ഈ കൃതിക്ക് കവിതയ്ക്കുള്ള 2021-ലെ കേരളസാഹിത്യഅക്കാദമി പുരസ്കാരംലഭിച്ചു.
## ഉള്ളടക്കം
എഴുതി വയ്ക്ക്, എന്റെ പേര് അലി , ഉമ്മയും വാപ്പയും നാടും വീടും, തിരുവിതാങ്കോട്, അവിഭക്ത ഇന്ത്യയിൽ ഇല്ലായിരുന്നിടം , കാശ്മീരും ബംഗാളും പഞ്ചാബും പോലെ ,വെട്ടിമുറിക്കാത്തിടം, എന്തേ രജിസ്റ്ററിൽ പേരില്ലെന്നോ? വേണ്ട, മരിച്ച രാജ്യത്ത് കബറടങ്ങാൻ ഉദ്ദേശിച്ചിട്ടില്ല എന്നീ കവിതകളാണ് ഈ സമാഹാരത്തിലെ ഉള്ളടക്കം.
## പുരസ്കാരം
* 2021 ലെ കവിതക്കുള്ള കേരളസാഹിത്യഅക്കാദമി പുരസ്കാരം

## അവലംബം

## പുറം കണ്ണികൾ
* സായാഹ്ന

വർഗ്ഗം:മലയാള കവിത സമാഹാരങ്ങൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
ചെറുകിട വ്യവസായ ദിനം

ഇന്ത്യയിൽ, ചെറുകിട വ്യവസായങ്ങളുടെ  മൊത്തത്തിലുള്ള വളർച്ചാ സാധ്യതകൾക്കും വാർഷിക അവരുടെ വികസന  അവസരങ്ങൾക്കും 

പിന്തുണ നൽകുന്നതിനും പ്രോത്സാഹിപ്പിക്കുന്നതിനുമായി എല്ലാ വർഷവും ഓഗസ്റ്റ് 30 ന് ദേശീയ ചെറുകിട വ്യവസായ ദിനം ആഘോഷിക്കുന്നു. 

നിലവിലുള്ള ചെറുകിട, ഇടത്തരം, വൻകിട സംരംഭങ്ങൾക്ക് സന്തുലിത വളർച്ച നൽകുന്നതിനും സംസ്ഥാനത്തിന്റെ സാമ്പത്തിക ആരോഗ്യം 

ഉയർത്തുന്നതിന് പുതിയ വ്യവസായങ്ങൾ സ്ഥാപിക്കുന്നതിനുള്ള സഹായം നൽകുന്നതിനും ശ്രദ്ധ കൊടുക്കുന്നതിന് വേണ്ടിയാണ് വ്യവസായ ദിനം ആചരിക്കുന്നത്.

വർഗ്ഗം:വിശേഷദിനങ്ങൾ
ബാസ്‌ക്കറ്റ് ഓഫ് ബ്രെഡ്

സ്പാനിഷ് സർറിയലിസ്റ്റ് സാൽവദോർ ദാലി  വരച്ച ഒരു ചിത്രമാണ് **ബാസ്‌ക്കറ്റ് ഓഫ് ബ്രെഡ്** (1945) അല്ലെങ്കിൽ **ബാസ്‌ക്കറ്റ് ഓഫ് ബ്രെഡ്-രാതർ ഡെത്ത് താൻ ഷേം**.ഒരു മേശയുടെ അരികിൽ ഒരു കൊട്ടയിൽ ഇരിക്കുന്ന ഒരു റൊട്ടിയുടെ ചിത്രം ചിത്രീകരിച്ചിരിക്കുന്നു. ഡാലി തന്റെ പെയിന്റിംഗുകളിൽ ബ്രെഡ് ഉപയോഗിക്കുന്നത്, പെയിന്റിംഗ് സമയത്തെ രാഷ്ട്രീയ പശ്ചാത്തലം, ഒരു കലാകാരനെന്ന നിലയിൽ അദ്ദേഹത്തിന്റെ പുരോഗതി, സാമൂഹിക വിശ്വാസങ്ങൾ എന്നിവയെക്കുറിച്ചുള്ള സന്ദേശങ്ങൾ ഉൾക്കൊള്ളുന്നതായി പറയപ്പെടുന്നു.

## ദ ബാസ്കറ്റ് ഓഫ് ബ്രെഡുമായുള്ള പുരോഗമനവും താരതമ്യവും (1926)
ഡാലി തന്റെ പല ചിത്രങ്ങളിലും റൊട്ടി ഉപയോഗിച്ചു, അദ്ദേഹം പറഞ്ഞു:

"ഫെറ്റിഷിസത്തിന്റെയും അഭിനിവേശത്തിന്റെയും എന്റെ ചിത്രത്തിലെ ഏറ്റവും പഴയ വിഷയങ്ങളിലൊന്നാണ് ബ്രെഡ്. ഇവ രണ്ടും വളരെ ശ്രദ്ധാപൂർവ്വം താരതമ്യം ചെയ്തുകൊണ്ട് 19 വർഷം മുമ്പ് ഞാൻ ഇതേ വിഷയം വരച്ചിട്ടുണ്ട്. ചിത്രങ്ങളിൽ, ആദിമവാദത്തിന്റെ രേഖീയ ചാരുത മുതൽ സ്റ്റീരിയോസ്കോപ്പിക് ഹൈപ്പർ-സൗന്ദര്യവാദം വരെയുള്ള ചിത്രകലയുടെ എല്ലാ ചരിത്രവും എല്ലാവർക്കും പഠിക്കാൻ കഴിയും."

## അവലംബം

## External links
* ''Basket of Bread'' at Virtual Dali.com

വർഗ്ഗം:ദാലിയുടെ ചിത്രങ്ങൾ
ദേശീയ ജനസംഖ്യാ കമ്മീഷൻ

ഇന്ത്യൻ ഗവൺമെന്റിന്റെ ഒരു കമ്മീഷനാണ് "**നാഷണൽ പോപ്പുലേഷൻ കമ്മീഷൻ"** *(राष्ट्रीय जनसंख्या आयोग രാഷ്‌ട്ര ജനസംഖ്യ ആയോഗ്).*

2000 മെയ് 11-നാണ് ഇത് സ്ഥാപിതമായത്. പ്രധാനമന്ത്രിയാണ് അധ്യക്ഷൻ. ആസൂത്രണ കമ്മീഷൻ ഡെപ്യൂട്ടി ചെയർമാൻ *(ഇപ്പോൾ [[നീതി ആയോഗ്]])* വൈസ് ചെയർമാൻ. എല്ലാ സംസ്ഥാനങ്ങളിലെയും മുഖ്യമന്ത്രിമാർ, ബന്ധപ്പെട്ട കേന്ദ്ര മന്ത്രാലയങ്ങളിലെ മന്ത്രിമാർ, ബന്ധപ്പെട്ട വകുപ്പുകളുടെ സെക്രട്ടറിമാർ, പ്രഗത്ഭരായ ഫിസിഷ്യൻമാർ, ജനസംഖ്യാശാസ്‌ത്രജ്ഞർ, പൗരസമൂഹത്തിന്റെ പ്രതിനിധികൾ എന്നിവർ കമ്മിഷനിൽ അംഗങ്ങളാണ്.

എന്നാൽ ഇപ്പോൾ ഈ കമ്മീഷൻ ആരോഗ്യ മന്ത്രാലയത്തിന് കീഴിലാണ് പ്രവർത്തിക്കുന്നത്.

### പ്രവർത്തനങ്ങൾ

* ജനസംഖ്യാ നയത്തിൽ നിശ്ചയിച്ചിട്ടുള്ള ലക്ഷ്യങ്ങൾ കൈവരിക്കുന്നതിന് ദേശീയ ജനസംഖ്യാ നയം അവലോകനം ചെയ്യാനും നിരീക്ഷിക്കാനും നിർദ്ദേശം നൽകാനും
* ജനസംഖ്യാ സ്ഥിരത ത്വരിതപ്പെടുത്തുന്നതിന് ആരോഗ്യം, വിദ്യാഭ്യാസ പാരിസ്ഥിതിക, വികസന പരിപാടികൾ തമ്മിലുള്ള സമന്വയം പ്രോത്സാഹിപ്പിക്കുക
* കേന്ദ്രത്തിലെയും സംസ്ഥാനങ്ങളിലെയും വിവിധ മേഖലകളിലൂടെയും ഏജൻസികളിലൂടെയും പരിപാടികൾ ആസൂത്രണം ചെയ്യുന്നതിലും നടപ്പിലാക്കുന്നതിലും ഇന്റർ സെക്ടറൽ ഏകോപനം പ്രോത്സാഹിപ്പിക്കുക
* ഈ ദേശീയ ശ്രമത്തെ പിന്തുണയ്ക്കാൻ ശക്തമായ ജനകീയ പരിപാടി വികസിപ്പിക്കുക. 

## അവലംബം

വർഗ്ഗം:ഇന്ത്യയിലെ കമ്മീഷനുകൾ